
Sfântul ierarh Tarasie, patriarhul Constantinopolului 
(25 februarie) 


Sfântul 'Tarasie s-a născut în Constantinopol, din părinţii Gheorghie şi Eucratia. 
Tatăl lui era înalt dregător al împărăției. Urmându-i pilda, tânărul Tarasie a intrat în 
rânduiala vieţii din lume şi a ajuns la dregătoria de sfetnic împărătesc, deşi ducea, 
în taină, o viaţă de adâncă evlavie. Era, însă o vreme când Biserica lui Dumnezeu 
trecea printr-o mare tulburare: împărații Constantinopolului luptau pe față împo- 
triva cinstirii Sfintelor icoane. Însăşi împărăteasa Irina (797-802) l-a îndemnat să 
accepte înalta slujire. Sfântul Tarasie a primit aceasta, dar cu un singur preţ: împă- 
răția Bizanțului să adune într-un sinod pe toată lumea, pe solii întregii creştinătăţi, 
aşa încât să se refacă unitatea de credință. Împărăteasa Irina a primit acest sfat, iar 
Sfântul Tarasie a fost sfințit patriarh al Constantinopolului şi a fost convocat astfel 

cel de-al 7-lea Sinod Ecumenic de la Niceea, în anul 787. La sinod, erezia icono- 
clastă a fost osândită, iar dreapta credinţă statornicită, şi anume aceea că cinstirea 
icoanei nu merge la icoana însăşi, ci la chipul înfăţişat pe ea. Patriarhul Tarasie a 
păstorit până în anul 806, când a trecut la Domnul, după 22 de ani de luptă pentru 
Hristos. A fost îngropat în mănăstirea zidită de el pe malurile Bosforului. Prăz- 
nuirea lui se face pe 25 februarie. Fie ca prin mijlocirile Sfântului Tarasie, marele 
apărător şi erou al Bisericii, Dumnezeu să ne dea şi nouă pocăință adevărată. 


Index. 
În această lună (februarie), ziua a douăzeci şi cincea - Cel dintru sfinţi părintele 
nostru Tarasie, arhiepiscopul Constantinopolului (Minei).................... 22 oo eeeeeee 3 
Canon de rugăciune către Sfântul ierarh Tarasie, patriarhul Constantinopolului 
E RE ie Lope ca Om DIC Do Merz DD Cca APO pe cea Di ERORI e pi pe IN ee TDI rca a ta 16 
IMNOQr Ole 2 nea ana o amana aloca oa aaa ao ao e aa aoa esa dan oaia oaia de aaa aa 25 
Vieţile Sfinţilor - Viaţa celui între Sfinţi părintele nostru Tarasie, patriarhul 
ConstantinopolUlU e eee e deco ceia n ol ao cola oala a oa ea aa aaa oo ae 200 ua dea ete 26 
Sfântul Tarasie, patriarhul Constantinopolului - drumul spre sfinţenie ........... 40 
Sinaxar - Pomenirea celui între sfinţi părintelui nostru Tarasie, arhiepiscopul 
Constantinopoluiui, ces o ceea se come ana cală a cale o oa cozaa ae ciao colvaaao cada one dadu za Rand aaa a doutau 41 
Sinaxar - Sfântul ierarh Tarasie, patriarhul Constantinopolului - 25 februarie 43 
Pr. Ştefan Sfarghie - Sinaxar - Sfântul ierarh Tarasie, patriarhul 
ConstantinopolUlUI ie asa aa na neon aă pa a aaa a idea Danae aaa a să Deo iale aa aa aaa da 46 
lulian Dumitraşcu - Calendar Ortodox - Sfântul ierarh Tarasie, patriarhul 
Constantinopol lU se za ae a oaaea sac caaa ea abac a pdau0 300 200 aloe a ace au idila 0 dona auda 48 
Pro/oagele din 25 februarie... ce cea eee o aaa oo aa a Doua lalea pa ea 00 Nadal 93289 ua a alta a05 50 
Mitropolitul Augustin de Florina - Predică la pomenirea Sfântului Tarasie (25 
februarie)=.,;Smerenia sfinților sa eae e atena ca aan duel ao aaa ao oaia oaie ano ae Se dedu 55 
Pr. loan lovan despre Sfântul Tarasie, arhiepiscopul Constantinopolului........ 59 
Pr. loniţă Apostolache - Sfântul ierarh Tarasie, un apologet al sfintelor icoane 
SE a DO pa ete ae A Re Neo RA E ate ca Da nea inc o ete e Ola ema aaa a eră 62 
Presbiter lovița Vasile - Sfântul Tarasie al Constantinopolului: cuvinte grele 
asupra.ereticilor iconociaşti mea race sa ooiaaaaopa aa aa oma ae e matamao să punea oaea aaa oa ea paaă 66 
Sfântul ierarh Tarasie, patriarhul Constantinopolului, Turcia (25 februarie)... 68 
ro.orthodoxwiki - Tarasie al Constantinopolului....................suooooseeooeeeeeooseseese 73 
Late (n | 1 = AOPS CESE ceata ea 0 oaza De N e a a i SR m e Deleni ete cade e A ame a 77 


Ar De Dr dr dr De Dr dr dr Dr Dr dr dr dr Dr dr dr De de dr dr Ar A A 


Xp PP IP IP IP 3 II II II 2 E E E E XX 


De De de De Dr De De De De De De Dr Dr De De De dr De Dr Dr De de de dr dr 


Xp XP XP IP 3 2 DE 2 E 30 E 3 2 2 2 2 e 30 E IE IE 2 E XX 


În această lună (februarie), ziua a douăzeci şi cincea - Cel dintru sfinţi 
părintele nostru Tarasie, arhiepiscopul Constantinopolului (Minei) 


La Vecernie 


La Doamne strigat-am..., Stihirile Triodului sau ale Octoihului 3 şi ale sfântului, 
glasul |: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Alegând mai bine a murii, decât a trăii, părinte, ai poruncit să se închine iarăşi 
icoanei lui Hristos, şi ale tuturor sfinţilor. Pentru aceasta dar ai astupat gurile ere- 
ticilor celor ce grăiesc împotriva lui Dumnezeu multă nedreptate, precum zice Da- 
vid. 


Lepădându-te de boala iubirii de argint, ai câştigat comoara Împărăției celei de sus, 
cuvioase de Dumnezeu cugetătorule. Pentru aceasta sicriul moaştelor tale după 
cuviință dumnezeiască, dă tuturor tămăduiri, celor ce se apropie cu credinţă, puru- 
rea pomenite. 


Vieţuind după poruncile Domnului, pildă te-ai arătat turmei tale, părinte Tarasie, 
de trei ori fericite; pentru aceasta şi acum ne păzim prin învăţăturile tale. Ci nu 
înceta rugându-te pentru noi, cei ce săvârşim luminată pomenirea ta. 


Ar Dr De De Dr de De Dr De De De e Dr Dr Dr De de De de de dr fr A A 


Xp E PP IP IP IP 3 II II II II E E E E XXX 


Die De de De Ar De De De De De De Dr Dr de De De dr De dr Dr De de de dr drd 


Xp XP XP IP 3 IP E 2 E 30 E 3 2 2 2 2 E 30 0 IE IE 2 E E E XX 


Pe ierarhul cel adevărat şi slujitorul lui Hristos, acum după vrednicie să-l cinstim, 
ca pe cel ce de la Dânsul a luat darul Duhului. Pe Tarasie arhipăstorul cel înţelept, 
care având îndrăzneală către Dumnezeu, se roagă să ne mântuim noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Către milostivirea ta alerg totdeauna, către îndurările tale năzuiesc în toate zilele, 
lăudând şi binecuvântându-te, şi mirându-mă de multă suferirea Fiului tău, care 
arată pentru toate răutăţile mele, Mireasă a lui Dumnezeu. 

A Crucii, a Născătoarei 

Fecioara cea prea curată, dacă a văzut spânzurat pe Cruce pe Mielul, tânguindu-se, 
striga: Preadulcele meu Fiu, ce este această vedere nouă şi străină? Cum, Cel ce 
toate le Ții în mână, Te-ai pironit cu trupul pe lemn ? 

Tropar, glasul al 4-lea: Indreptător credinţei şi chip blândeților, învăţător înfrână- 
rii, te-a arătat pe tine, turmei tale adevărul lucrurilor. Pentru aceasta ai câştigat cu 
smerenia cele înalte, cu sărăcia cele bogate. Părinte ierarhe Tarasie, roagă pe Hri- 


stos Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 
Canoanele ale Octoihului sau ale Triodului, şi al sfântului după rânduiala postului. 
Canonul Sfântului 
facere a lui Gheorghe 
Cântarea 1-a, glasul al 4-lea 
Irmos: Deschide-voi gura mea, şi se va umplea de Duh, şi cuvânt voi răspunde 


împărătesei Maicii; şi mă voi arăta luminat prăznuind, şi voi cânta minunile ei bu- 
curându-mă. 

Revărsându-se râurile darurilor Duhului astăzi, la pomenirea ierarhului lui Hristos, 
adapă cugetele credincioşilor, şi spală patimile şi spurcăciunile sufletelor. 


Primind de sus îmbrăcămintea preoţiei, o ai luminat cu bunătăţile, Tarasie, şi te-ai 
arătat între preoţi luminător prea luminat cu Duhul, slujind lui Hristos cu sfinţenie. 


Slavă Tatălui şi Fiului şi Sfântului Duh. 


Ca pe o piatră neclintită a Ortodoxiei, ai întărit Tarasie cugetele oamenilor, ce se 
clătinau, şi ai cutremurat temeliile înşelăciunii, şi întăririle eresurilor le-ai surpat. 


Şi acum şi pururea şi în vecii vecilor. Amin (a Născătoarei). 

Umplut-a zidirea de linişte înţelegătoare, Cel ce negrăit S-a născut din tine cu trup, 
Mireasă a lui Dumnezeu, şi a încetat viforul înşelăciunii, şi ne-a îndreptat pe noi la 
limanul cel ceresc. 

Cântarea a 3-a 

Irmos: Pe ai tăi cântăreţi... 

Intrând la adâncul Scripturii celei insuflate de Dumnezeu, înțelepte Tarasie, de aco- 
lo ai scos mărgăritarul cel de mult preţ, care împărtăşindu-l turmei tale, o ai îmbo- 
găţit pe dânsa dumnezeieşte. 

Cu ploile lacrimilor ai stins focul dulceţilor celor trupeşti, cuvioase, şi ai aprins 
candela ta cea sufletească, ce era împodobită luminat cu untuldelemn al curăţiei şi 
al facerii de bine. 

Slavă Tatălui şi Fiului şi Sfântului Duh. 

Cu toiagul dogmelor tale cele dumnezeieşti, înțelepte, ai gonit fiarele de la turma 
lui Hristos, păzindu-o pe dânsa fără stricăciune fericite Tarasie, ca să slăvească pe 
mai marele păstorilor. 

Şi acum şi pururea şi în vecii vecilor. Amin (a Născătoarei). 

Punându-te Ziditorul pe tine Fecioară, ca pe o scară de la pământ oamenilor, prin 


rugăciunile tale ridică din scârbele cele mai de Jos, şi din stricăciune, către viaţa 
cea fără stricăciune, pe cei ce te laudă pe tine. 

Irmosul: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească întăreşte-i; şi întru dumneze- 
iască slava ta, cununilor slavei învredniceşte-i. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Împărățind împotriva patimilor trupului, după cuviinţă te-ai uns ierarh. Şi pe ceta- 
tea ce împărăţeşte toate cetăţile, cu dreaptă credinţă o ai păstorit, fiarele eresurilor 
le-ai gonit, de Dumnezeu insuflate, închinăciunea cinstitelor icoane arătând. Pentru 
aceasta după sfârşit ai luat dar nesfârşit după cuviinţă, ierarhe Tarasie. Drept aceea 
strigăm ţie: Roagă-te lui Hristos Dumnezeu, iertare de greşeli să dăruiască, celor ce 
prăznuiesc cu dragoste, sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Ca pe o Fecioară şi care singură între femei, mai presus de fire ai născut pe Dum- 
nezeu cu trup, toate neamurile omeneşti te fericim. Căci întru tine S-a sălăşluit 
Focul Dumnezeirii, şi ca pe un Prunc cu lapte L-ai hrănit, pe Ziditorul tuturor şi 
Domnul. Pentru aceasta neamul îngeresc şi omenesc, după vrednicie slăvesc prea 
sfântă naşterea ta, şi cu un glas strigăm ţie: Stăpână, roagă-te Fiului tău şi Dumne- 
zeu, iertare de greşeli să dăruiască, celor ce cu cuviinţă laudă slava ta. 


A Crucii, a Născătoarei 


Mieluşeaua văzând pe Cruce pe Mielul şi Păstorul şi Mântuitorul se văita lăcri- 
mând, şi cu amar strigând: Lumea se veseleşte, luând prin Tine mântuire, iar cele 
dinlăuntru ale mele se ard, văzând răstignirea Ta, care suferi pentru milostivirea 
milei, îndelung-Răbdătorule, Doamne! Cela ce eşti noianul milei, şi izvor nedeşer- 
tat, milostiveşte-Te, şi dăruieşte iertare greşelilor, celor ce cu credinţă laudă dum- 
nezeieştile Tale patimi. 


Cântarea a 4-a 

Irmos: Dumnezeiescul sfat cel neurmat, al Celui Preaînalt, al întrupării Tale celei 
din Fecioară, proorocul Avvacum înţelegându-l a strigat: Slavă puterii Tale, Doa- 
mne. 


Punând înainte pâinea cea sufletească, ai hrănit pe cei flămânzi, Tarasie cu cuvinte 
dumnezeieşti, şi te-ai pus pe sineţi masă înaintea celor lipsiţi, aducându-le hrană 
îndestulată. 


Lepădând noroiul cel ce era înaintea ochilor cugetului tău, părinte înțelepte, prin 
rugăciunile cele cu priveghere, ai dobândit cea înţelegătoare vedere a lui Dumne- 
zeu, Tarasie. 


Slavă Tatălui şi Fiului şi Sfântului Duh. 


Cu tăria dogmelor tale părinte înțelepte, s-au clintit munţii eresurilor, şi s-au surpat 
dealurile necredinţei, şi fără mişcare s-au întărit temeliile Bisericii. 


Şi acum şi pururea şi în vecii vecilor. Amin (a Născătoarei). 


Prin naşterea ta, Preacurată, cu tărie s-a îmbrăcat firea omenească, care a fost mă- 
rită mai-nainte, pentru călcarea poruncii, iar puterea cea tirănească a vrăjmaşilor s- 
a slăbit de tot. 


Cântarea a 5-a 


Irmos: Spăimânta-tu-s-au toate de dumnezeiască slava ta, că tu Fecioară neispitită 
de nuntă, ai avut în pântece pe Dumnezeu cel peste toate, şi ai născut Fiu pe Cel 
fără de ani; tuturor celor ce te laudă pe tine pace dăruindu-le. 


Cu fluierul cuvântului ai îndreptat turma ta la păşunile bunei credinţe, şi la apa 
dumnezeieştii cunoştinţe, şi la staulul lui Hristos, nevătămată păzindu-o pe dânsa 
prin rugăciunile tale, Tarasie. 


Apucându-te de căruţa bunătăților Tarasie, printr-însele te-ai suit către înălțimea 
privirii, şi frumuseţile Stăpânului cele nevăzute le-ai văzut cu ochii cugetului, întru 


care te-ai desfătat prin gând. 


Slavă Tatălui şi Fiului şi Sfântului Duh. 

Având alegerea voirii ca un râu de untdelemn nedeşertat, ai izvorât curgerile cele 
fără sfârşit ale facerii de bine, către cei ce aveau trebuinţă, ierarhe; pentru aceea te- 
a sălăşluit Hristos lângă apa cea pururea vie şi la desfătare. 

Şi acum şi pururea şi în vecii vecilor. Amin (a Născătoarei). 

Neamul omenesc, cel ce a fost dezbrăcat de frumuseţea cea mai dinainte, şi de po- 
doaba cea după chipul lui Dumnezeu pentru păcat, cu aceleaşi iarăşi se îmbracă Fe- 
cioară prin naşterea ta, cu mai frumos chip dumnezeiesc. 

Cântarea a 6-a 


Irmos: Venit-am întru adâncurile... 


Ridicând acoperământul necunoştinței, care zăcea pe inimile ereticilor, cugetăto- 
rule de Dumnezeu, ai arătat tuturor oamenilor cunoştinţa cea adevărată, cuvioase. 


Tu, ierarhe cu cuvintele tale cele purtătoare de foc, arzând hulele ereticilor cele spi- 
noase, ai întins lumina dogmelor tale celor drepte, la toate marginile lumii. 


Slavă Tatălui şi Fiului şi Sfântului Duh. 


Fiind încins cu putere de la Dumnezeu, cu sabia cea înţelegătoare a dogmelor tale 
ai tăiat capetele minciunii, vestind adevărul, învăţătorule de cele sfinte. 


Şi acum şi pururea şi în vecii vecilor. Amin (a Născătoarei). 

Pe cei ce se închină cinstitelor semne ale naşterii tale celei fără stricăciune, învred- 
niceşte-i, Născătoare de Dumnezeu, a vedea prin ochii cugetului slava ta cea înţele- 
gătoare. 

Irmosul: Venit-am întru adâncurile mării, şi m-a înecat pe mine viforul păcatelor 
mele celor multe; ci ca un Dumnezeu scoate dintru adânc viaţa mea, mult-Milo- 
stive. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 

Ca un soare mare, cu strălucirile dogmelor şi ale minunilor, luminezi totdeauna 
plinirea lumii, de cele cereşti tăinuitorule prea fericite Tarasie. 


Icos: Sufletul meu cel întunecat cu întunericul greşelilor, luminează-l cu lumina 
milei Tale, Mântuitorul meu, şi gând spre cele bune dăruieşte-mi, Hristoase al meu, 
curăţindu-mi negura cugetelor celor rele; ca să pot după vrednicie a lăuda pe 
ierarhul Tău, şi a spune viaţa şi facerile de bine cele luminate, şi dumnezeiasca cre- 
dinţă şi râvnă, care a câştigat pentru Biserica Ta; care după datorie lăudându-l pe 
dânsul, strigăm: De cele cereşti tăinuitorule prea fericit ești Tarasie. 


Sinaxar 


Intru această lună, în ziua a douăzeci şi cincea, pomenirea celui dintru Sfinţi; 
părin-telui nostru Tarasie, arhiepiscopul Constantinopolului. 


Stih: Limanul cel fără de vifor pe Tarasie îl primeşte, 
Mântuit de vifor şi de tulburările lumeşti. 

În a douăzeci şi cincea zi a zburat, 

Din tulburare Tarasie cel lăudat. 


Acesta a întărit închinăciunea sfintelor şi cinstitelor icoane, şi prin mijlocirea sa 
puterea împărătească şi cârmuirea Romei s-a întors din nou la cinstitele învățături 
ale sfinţilor apostoli şi ale celor a toată lumea Sinoade, şi sfânta Biserică se uni cu 
patriarhule. 


Deci trăind cu evlavie şi cu cinste de la împărați, şi zidind mânăstire de cea parte 
de strâmtoarea Constantinopolului, şi strângând mulțime de monahi, şi pe săraci 
miluind, şi biserica bine chivernisind douăzeci şi doi de ani şi două luni, cu pace s- 
a săvârşit, şi fu îngropat în mânăstirea ce şi-a făcut-o. 


Insă era la toate asemenea la caracterul trupului cu Grigorie, de Dumnezeu cuvân- 
tătorul, afară din cărunteţe, şi din ochiul cel beteag, de vreme ce acesta nu era nici- 
decum cărunt. lar soborul lui se face în sfânta biserică cea mare. 


Tot în această zi, Sfântul Alexandru, care de sabie s-a săvârşit. 


Stih: Pe Alexandru razele soarelui l-au văzut, 
Pentru Hristos, slava soarelui tăiat fiind. 

Acesta era pe vremea împăratului Maximian şi a ighemonului Tiberian, din cetatea 
Cartagena. Deci fiind silit ca să jertfească idolilor, cu multe ocări a batjocorit pe 
ighemonul. Pentru care fiind spânzurat de mâini, 1 s-a spânzurat pe dedesubt de pi- 
cioare o piatră grea; apoi a fost strujit şi bătut cumplit. După aceea ducându-se la 
Marchianopol, acolo a fost ars pe faţă cu făclii aprinse; şi de acolo ducându-se la 
Tracia, i s-a tăiat capul, şi aşa a luat cununa muceniciei. 


Tot în această zi, pomenirea Sfântului sfinţitului mucenic Righin, episcopul 
Scopelor. 


Stih: Righine după sârguinţă eşti neclintit, 
Deşi desele săbii te vor îmbulzi cumplit. 


Acesta s-a născut în Elada, fiu de părinţi creştini. lar pentru bunătatea lui, şi pentru 
multa pietate, a fost hirotonisit episcop Ostrovului Scopelor. Şi fiind chemat la 
Sinodul din Sardica, toate eresurile cu cuvântul şi cu îndrăzneala sa le-a stins; apoi 
întorcându-se la episcopia sa, goană pornindu-se, a fost prins de ighemonul Ela- 
diei, şi după multe munci i s-a tăiat capul. 


Tot în această zi, pomenirea Sfântului sfinţitului mucenic Ipatie, episcopul din 
Rufinian. 


Stih: Zace Ipatie aproape de mare fiind, 

Cel ce între prietenii cei de sus cu Dumnezeu este împărăţind. 

Acesta născându-se în Frigia pe vremea împăraţilor Arcadie şi Onorie, şi învățând 
carte, fu bătut de tatăl său pentru oarecare greşeli, de optsprezece ani fiind cu vâr- 
sta; şi fugind de la el, a trecut în Tracia, unde intrând în chinovie, şi făcându-se 
monah, a stătut cucernic prin bunătăţi; căci niciodată n-a gustat vin. 


Și având el război de desfrânare, opt zile a petrecut, nicicum gustând hrană sau 
băutură. Despre care înştiinţându-se proestosul, i-a dat lui cu mâna sa, un pahar de 
vin şi o pâine, după Pavecerniţă; de faţă fiind toţi fraţii. Şi îndată mântuindu-se de 
război, a mulţumit Domnului şi învățătorului său. 


lar după câţiva ani cu sfătuirea duhovnicescului său părinte, ducându-se în oraş ca 
să ajute oarecăruia ce căzuse în ispite, a ajutat şi pe trupescul său părinte, şi în- 
lesnindu-l l-a trimis la ale sale. 


Iar el unindu-se cu alţi doi fraţi şi trecând în Calcedon, a stătut la mânăstirea lui 
Rufin, nelocuită fiind atunci şi stricată, iar mai bine zicând sălbatică şi înfricoşată. 

Căci acest Rufin venind de la Roma şi zidind mânăstire strălucită, şi monahi egip- 
teni într-însa locuind, măreau pe Dumnezeu. 


Dar mutându-se el din viaţă, şi în această mânăstire fiind îngropat, şi monahii 
împrăştiindu-se pe la locurile lor, a rămas chinovia nelocuită; unde răsărind spini 
şi ciulini, ajunsese mânăstirea a fi risipită şi neîmpodobită, ci şi duhuri necurate 
intrând acolo şi locuind, la toţi se afla mânăstirea grozavă şi neumblată. 


Pe aceasta aflându-o sfântul, şi pe draci prin rugăciune izgonindu-i, şi curăţindu-o 
de urâciune împreună cu cei ce se aflau cu el, o a adus la frumuseţea cea dintâi; şi 
aşezându-se împreună cu aceia, unul adică lucra ţesături de păr, iar altul zimbiluri, 
iar altul grădina. Şi după câtăva vreme trecând la Tracia, s-a dus la mânăstirea sa; 
iar venind fraţii de la Rufin, şi cerând pe egumenul Ipatie l-a luat pe el; şi de atunci 
mari nevoinţe arătând sfântul râvnind mulţi, se supuneau acolo, şi în puţină vreme 
s-a făcut treizeci de monahi, sporind întru Dumnezeu. 


lar dumnezeiescul Ipatie luând dar de la Dumnezeu, multe vindecări făcea, pe în- 
drăciţi îi mântuia, pe orbi şi şchiopi, uscați, idropicoşi, îi vindeca; şi femei nu pu- 
ține având curgerea sângelui, şi nenăscând prunci, născătoare de prunci le făcea. Şi 
multe femei, uscate având izvoarele laptelui, a alăpta le făcea. 


lar apă, şi grâu, şi altele oarecare spre hrană, de multe ori vremea cerând erau în- 
mulțite. Și tot felul de boală, între oameni sau în animale, prin rugăciunea sa se 
izgonea. 


Deci hrana sa era legume şi verdeţuri, şi puţină pâine târziu la al nouălea ceas. lar 
la bătrâneţe şi puţin vin. 


ŞI ajungând la optzeci de ani, 1 s-a înălbit capul şi barba ca zăpada, şi era cucernic 
şi cu lucrarea şi cu privirea; şi păstorind patruzeci de ani, acest fel de turmă a lui 
Hristos, şi cinstind preoţia, optzeci de ucenici mai-nainte trimiţându-i la Domnul, 
s-a dus şi el slăvind pe Dumnezeu. 


Tot în această zi, Sfântul Antonie, care prin foc S-a săvârşit. 


Stih: Pe Antonie înşelătorii băgându-l în foc, 
Mâncare cu bun gust Domnului îl aduc. 


Tot în această zi, Sfântul Teodor, care se făcea nebun pentru Hristos, care cu 
pace s-a săvârşit. 

Stih: De voie precum David mintea ţi-a prefăcut, 
Și nu pe Aghus (ca acela) ce viaţa prea fericite ţi-ai petrecut. 


Tot în această zi, Sfântul mucenic Marcel, episcopul Apamiei Ciprului, care de 
sabie s-a săvârşit. 


Stih: Jertfeşti lui Dumnezeu, Marcele cu dragoste fierbinte, 
Prin tăierea grumazului picături de sânge calde. 


Cu ale lor sfinte rugăciuni, Doamne, miluieşte-ne, şi ne mântuieşte pe noi, Amin. 
Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului. Ci în- 
grozirea focului bărbăteşte călcându-o, se bucurau, cântând: Prea lăudate Domnul 
părinților, şi Dumnezeule bine eşti cuvântat. 

Paharele dogmelor tale umplându-se de vinul darului, tuturor ne-au dres nouă 
băutură înţelegătoare a cunoştinţei, părinte, celor ce strigă: Dumnezeul părinților 
bine eşti cuvântat. 

Norii eresurilor cu ameninţarea dogmelor tale l-ai gonit de la Biserica lui Hristos, 
şi o ai luminat pe dânsa cu lumina Ortodoxiei, Tarasie, strigând Dătătorului de lu- 
mină: Dumnezeule bine eşti cuvântat. 

Slavă Tatălui şi Fiului şi Sfântului Duh. 

Primind de la Dumnezeu darul cel nedeşertat, Tarasie, celor lipsiţi ai izvorât din 
destul hrana sufletelor şi a trupurilor. Pentru aceasta ca pe un bogat dătător de hra- 
nă credincioşii te lăudăm, înțelepte ierarhe. 

Şi acum şi pururea şi în vecii vecilor. Amin (a Născătoarei). 

Cuvântul lui Dumnezeu cel neîncăput după firea Dumnezeirii, şi necuprins în loc, 
născându-Se cu trup din tine Preacurată şi fără prihană, Se şi pipăie, şi Se şi scrie 
în icoană, ca Unul ce arătat S-a făcut Om. 


Cântarea a 8-a 


Irmos: Pe tinerii cei bine credincioşi... 

Tot ce a fost de pământ al trupului tău, l-ai lepădat prin ostenelile înfrânării, Tara- 
sie, şi viață întocmai cu îngerii ai petrecut pe pământ. Pentru aceasta te-au primit 
Cetele celor fără de trupuri, care neîncetat strigai Ziditorului: Pe Tine Te prea înăl- 
țăm întru toţi vecii. 


Cu apele dogmelor ai adăpat toată Biserica lui Hristos, ierarhe, şi într-însa ai arătat 
dumnezeieştile seminţe ale Sfântului Duh, şi le-ai înmulţit. Pentru aceasta aducând 
mult rod, strigă: Pe Tine Te prea înălțăm, Hristoase, în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Ungându-te ca un preot cu mirul cel înţelegător al Mângâietorului, părinte Tarasie, 
ţi-ai împodobit veșmântul preoţiei cu felurile bunătăţilor şi cu luminile. Pentru 
aceea şi slujind cele sfinte, strigai: Pe Tine Te prea înălțăm Hristoase în veci. 


Şi acum şi pururea şi în vecii vecilor. Amin (a Născătoarei). 


Cuvântul, Cel de pe un scaun cu Tatăl, plecându-Se numai dintru a Sa iubire de 
oameni, din milostivire şi din bunătate, S-a născut din tine cu trup, de Dumnezeu 
dăruită, ca să facă cerească firea omenească, ce se făcuse pământ; ca Unul ce este 
singur Făcător de bine. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Pe tinerii cei bine credincioşi în cuptor, naşterea Născătoarei de Dumnezeu 1-a 
mântuit, atunci fiind închipuită, iar acum lucrată; pe toată lumea ridică să-ţi cânte 
ție: Pe Domnul lucrurile lăudaţi-L şi-L prea înălţaţi întru toţi vecii. 


Cântarea a 9-a 

Irmos: Tot neamul pământesc... 

Ca un chip însufleţit, şi ca un stâlp viu al bunătăţilor şi al credinţei, stând de faţă, 
neîncetat strigi cu fapte şi cu cuvinte, şi pe toți credincioşii îi îndemni către râvnă, 


înțelepte. Pentru aceea şi ei uitându-se la tine, cu pomenire nemuritoare te cinstesc, 
Tarasie. 

Cu adevărată cunoştinţă îmbogăţindu-ţi turma ta părinte Tarasie, pe cei nesupuşi 1- 
ai despuiat de cunoştinţa cea mincinoasă, şi i-ai arătat pe ei lipsiţi şi săraci de min- 
te. Pentru aceea ca un propovăduitor adevărului, după vrednicie credincioşii te mă- 
rim. 


Slavă Tatălui şi Fiului şi Sfântului Duh. 


Ridicând către Dumnezeu mâinile şi ochii părinte Tarasie, ai surpat pe vrăjmaşii şi 
pe războinicii cei înţelegători şi nevăzuţi, şi ai biruit cetele eresurilor, şi nevătă- 
mată turma lui Hristos o ai trecut la pământul Ortodoxiei. 


Şi acum şi pururea şi în vecii vecilor. Amin (a Născătoarei). 


Risipind norii patimilor şi ai scârbelor, Preacurată, luminează-ne pe noi cu razele 
veseliei bucuriei tale, şi cere de la Dătătorul luminii, Hristos, să ne lumineze cu pa- 
ce pe toţi, cei ce te lăudăm pe tine, şi ne păzeşte cu acoperământul cel dumneze- 
1esc. 


Irmosul: Tot neamul pământesc, să sălteze cu duhul fiind luminat, şi să prăznuia- 
scă firea minţilor celor fără de trup, cinstind sfânta prăznuire a Maicii lui Dumne- 
zeu, şi să strige: Bucură-te, prea fericită, Născătoare de Dumnezeu, curată pururea 
Fecioară. 


Luminânda: 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Cu dumnezeieşti lumini ale darului care ai, luminezi Biserica lui Hristos, prea înţe- 
lepte Tarasie, propovăduitorule de Dumnezeu, că supunând pe cel rău la cel mai 
bun, te-ai arătat dumnezeiască oglindă a prea slăvitei Dumnezeiri, celei în trei Lu- 
mini; de care luminându-te, luminezi toată lumea, părinte ierarhe. 


A Născătoarei 


Socotinţa, sfatul şi priceperea, cugetul, inima şi trupul, sufletul şi toată mişcarea lu- 
crării dumnezeieşti, la tine mi-am pus Fecioară. Tu mă păzeşte şi mă acoperă, Stă- 


Ar Dr De De Dr de De dr Dr De De e Dr Dr dr De de De e de dr fr Ar A 


Xp XP XP IP IP ID e E 30 IE 3 2 2 2 E E 30 e 30 IE De DE DP E IE IE E E XX 


Ar Ar dr dr dr dr dr dr dr dr dr dr dr dr Ar dr Ar dr dr Ar dr dr dr dr Ar A 
până, de vrăjmaşii cei văzuţi şi nevăzuţi, dezlegând datoria cea rea a păcatelor me- 
le, ca o Maică a lui Dumnezeu căci câte le vrei toate le isprăvești. 

Și cealaltă slujbă a Utreniei după rânduială şi Otpustul. 

Sursa: 


https://sites.google.com/site/ortodox007/mineiele-bisericii-ortodoxe/mineiul-pe- 
februarie/mineiul-15-29-februarieth.43zeobj76ilc 

Canon de rugăciune către Sfântul ierarh Tarasie, patriarhul 
Constantinopolului 


Troparul Sfântului ierarh Tarasie, patriarhul Constantinopolului, glasul al 4-lea: 
Îndreptător credinţei şi chip blândeţelor, învăţător înfrânârii te-a arătat pe tine, 
turmei tale, adevărul lucrurilor. Pentru aceasta ai dobândit cu smerenia cele înalte 
şi cu sărăcia cele bogate; părinte ierarhe Tarasie, roagă pe Hristos Dumnezeu să 
mântuiască sufletele noastre. 


Cântarea 1, glasul al 4-lea 

Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici; şi mă voi arăta luminat prăznuind şi voi cânta minunile ei, bu- 
curându-mă. 


Stih: Sfinte părinte Tarasie, roagă-te lui Dumnezeu pentru noi. 


Revărsându-se râurile harurilor Duhului astăzi, la pomenirea ierarhului lui Hristos, 
adapă cugetele credincioşilor şi spală patimile şi spurcăciunile sufletelor. 


Stih: Sfinte părinte Tarasie, roagă-te lui Dumnezeu pentru noi. 
Primind de sus veşmântul preoţiei, l-ai făcut strălucitor de fapte bune, Sfinte ierar- 


he Tarasie şi te-ai arătat între preoți luminător, prea strălucitor cu Duhul, slujind lui 
Hristos cu sfinţenie. 

Slavă Tatălui şi Fiului şi Sfântului Duh. 


Pe piatra neclintită a Ortodoxiei ai întărit, Sfinte Tarasie, cugetele oamenilor ce se 
clătinau şi ai cutremurat temeliile înşelăciunii şi întăririle eresurilor le-ai surpat. 


Şi acum şi pururea şi în vecii vecilor. Amin (a Născătoarei). 

Umplut-a zidirea de seninătate duhovnicească Cel ce în chip de negrăit S-a născut 
din tine cu Trup, Mireasă a lui Dumnezeu; şi a încetat viforul înşelăciunii şi ne-a 
îndreptat pe noi la Limanul cel ceresc. 

Cântarea a 3-a 

Irmos: Pe ai tăi cântăreţi, Născătoare de Dumnezeu... 

Stih: Sfinte părinte Tarasie, roagă-te lui Dumnezeu pentru noi. 

Pătrunzând în adâncul Scripturii celei insuflate de Dumnezeu, înţeleptule Tarasie, 
de acolo ai scos mărgăritarul cel de mult preţ; pe care împărtăşindu-l turmei tale, ai 
îmbogăţit-o pe dânsa dumnezeieşte. 

Stih: Sfinte părinte Tarasie, roagă-te lui Dumnezeu pentru noi. 

Cu ploile lacrimilor ai stins focul poftelor trupeşti, cuvioase şi ai aprins luminat 
candela ta cea sufletească, ce era împodobită cu untdelemnul curăţiei şi al facerii 
de bine. 

Slavă Tatălui şi Fiului şi Sfântului Duh. 

Cu toiagul dogmelor tale cele dumnezeieşti, înţeleptule, ai alungat fiarele de la tur- 
ma lui Hristos, păzind-o pe ea fără stricăciune, prea fericite Tarasie, ca să slăvească 
pe mai Marele păstorilor. 

Şi acum şi pururea şi în vecii vecilor. Amin (a Născătoarei). 

Ziditorul punându-te pe tine, Fecioară, înaintea oamenilor ca pe o scară de la pă- 


mânt la cer, ridică, prin rugăciunile tale, din scârbele cele mai de Jos şi din stri- 
căciune, către viaţa cea fără stricăciune, pe cei ce te laudă pe tine. 

Irmosul: Pe ai tăi cântăreți, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i; şi întru dumneze- 
iască mărirea ta, de cununile măririi învredniceşte-i. 

Cântarea a 4-a 

Irmos: Dumnezeiescul Sfat cel neurmat al Celui Preaînalt, al Intrupării Tale celei 
din Fecioară, proorocul Avacum înţelegându-l a strigat: Slavă puterii Tale, Doa- 
mne. 

Stih: Sfinte părinte Tarasie, roagă-te lui Dumnezeu pentru noi. 

Punând înainte pâinea sufletească, ai hrănit pe cei flămânzi, Sfinte Tarasie, cu cu- 
vinte dumnezeieşti şi te-ai pus pe tine masă înaintea celor lipsiţi, aducându-le hrană 
îndestulată. 

Stih: Sfinte părinte Tarasie, roagă-te lui Dumnezeu pentru noi. 

Lepădând noroiul cel ce era înaintea ochilor cugetului tău, înţeleptule părinte, prin 
rugăciunile cele cu priveghere, ai dobândit vederea lui Dumnezeu, cea înţelegă- 
toare, ierarhe Tarasie. 


Slavă Tatălui şi Fiului şi Sfântului Duh. 


Cu tăria dogmelor tale, înţeleptule părinte, s-au clătinat munţii eresurilor şi dea- 
lurile nelegiuirii s-au surpat, iar temeliile Bisericii fără de mişcare s-au întărit. 


Şi acum şi pururea şi în vecii vecilor. Amin (a Născătoarei). 

Prin naşterea ta, Preacurată, cu tărie s-a îmbrăcat firea omenească, care mai înainte 
era slăbită prin călcarea poruncii; iar puterea cea tiranică a vrăjmaşilor s-a slăbit de 
tot. 

Cântarea a 5-a 

Irmos: Spăimântatu-s-au toate de dumnezeiască mărirea ta; că tu, Fecioară neispi- 
tită de nuntă, ai avut în pântece pe Dumnezeu, cel peste toate şi ai născut Fiu pe 


Cel fără de ani; cel ce dăruieşte pace tuturor celor ce te laudă pe tine. 


Stih: Sfinte părinte Tarasie, roagă-te lui Dumnezeu pentru noi. 

Cu fluierul cuvântului ai îndreptat turma ta, Sfinte părinte Tarasie, la păşunile 
dreptei credinţe şi la apa dumnezeieştii cunoştinţe şi la staulul lui Hristos, nevătă- 
mată păzind-o prin rugăciunile tale. 

Stih: Sfinte părinte Tarasie, roagă-te lui Dumnezeu pentru noi. 

Folosindu-te de carul faptelor bune, Sfinte Tarasie, te-ai suit prin ele la înălțimea 
privirii lui Dumnezeu; şi frumuseţile Stăpânului cele nevăzute le-ai văzut cu ochii 
cugetului, întru care te-ai şi desfătat cu gândul. 

Slavă Tatălui şi Fiului şi Sfântului Duh. 

Având râvna întocmai ca un râu de untdelemn nedeşertat, ai izvorât celor ce aveau 
trebuinţă, curgerile cele fără de sfârşit ale facerii de bine, ierarhe. Pentru aceea te-a 
sălăşluit Hristos lângă Apa cea pururea vie şi la desfătare. 

Şi acum şi pururea şi în vecii vecilor. Amin (a Născătoarei). 

Neamul omenesc, cel ce a fost dezbrăcat de frumuseţea cea de demult şi de po- 
doaba cea după chipul lui Dumnezeu, pentru păcat, cu aceleaşi iarăşi se îmbracă, 
Fecioară, prin naşterea ta, cu chip dumnezeiesc şi mai frumos. 

Cântarea a 6-a 

Irmos: Venit-am întru adâncurile mării... 


Stih: Sfinte părinte Tarasie, roagă-te lui Dumnezeu pentru noi. 


Ridicând acoperământul necunoştinţei, care zăcea pe inimile ereticilor, de Dumne- 
zeu insuflate, ai lămurit cunoştinţa cea adevărată a tuturor dogmelor, cuvioase. 


Stih: Sfinte părinte Tarasie, roagă-te lui Dumnezeu pentru noi. 


Tu, ierarhe, arzând cu cuvintele tale cele purtătoare de foc, hulele ereticilor cele 
spinoase, ai întins lumina dogmelor tale cele drepte la toate marginile pământului. 


Slavă Tatălui şi Fiului şi Sfântului Duh. 

Fiind încins cu putere de la Dumnezeu ai tăiat capetele minciunii cu sabia cea du- 
hovnicească a dogmelor tale cele drepte, vestind adevărul, învăţătorule de cele de 
taină. 

Şi acum şi pururea şi în vecii vecilor. Amin (a Născătoarei). 

Pe cei ce se închină cinstitelor semne ale naşterii tale celei fără de stricăciune, în- 
vredniceşte-i Născătoare de Dumnezeu, a vedea cu ochii cugetului mărirea ta cea 
duhovnicească. 

Irmosul: Venit-am întru adâncurile mării şi m-a înecat pe mine viforul păcatelor 
mele celor multe; ci, ca un Dumnezeu, scoate din adânc viaţa mea, Mult Milo- 
stive. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Ca un soare mare, cu strălucirile dogmelor şi ale minunilor, luminezi totdeauna 
plinirea lumii, de cele cereşti tăinuitorule prea fericite Tarasie. 


Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului. Ci, 
groaza focului bărbăteşte călcând-o, se bucurau cântând: Prea lăudate Doamne al 
părinților şi Dumnezeule, bine eşti cuvântat. 

Stih: Sfinte părinte Tarasie, roagă-te lui Dumnezeu pentru noi. 

Umplându-se cupele dogmelor tale de vinul harului, ne-ai dres băutura duhovni- 
cească a cunoştinţei, părinte, nouă tuturor, celor ce strigăm: Doamne şi Dumne- 
zeul părinţilor, bine eşti cuvântat. 

Stih: Sfinte părinte Tarasie, roagă-te lui Dumnezeu pentru noi. 

Alungat-ai norii eresurilor de la Biserica lui Hristos cu suflarea dogmelor tale; şi ai 


luminat-o pe dânsa cu strălucirea Ortodoxiei, Sfinte Tarasie, strigând Dătătorului 
de lumină: Dumnezeule, bine eşti cuvântat. 

Slavă Tatălui şi Fiului şi Sfântului Duh. 


Primind de la Dumnezeu harul cel nedeşertat, ierarhe Tarasie, ai izvorât din destul 
celor lipsiţi hrană sufletelor şi trupurilor. Pentru aceasta ca un bogat împărțitor de 
hrană, noi credincioşii te lăudăm. 


Şi acum şi pururea şi în vecii vecilor. Amin (a Născătoarei). 

Cuvântul lui Dumnezeu, Cel neîncăput şi nemărginit după Firea Dumnezeirii, 
născându-se cu Trup din tine, Preacurată şi fără de prihană, S-a făcut apropiat de 
noi şi-L putem zugrăvi în icoană, ca pe Unul ce în chip vădit Om S-a făcut pentru 
Nol. 

Cântarea a 8-a 

Irmos: Pe tinerii cei bine credincioşi... 

Stih: Sfinte părinte Tarasie, roagă-te lui Dumnezeu pentru noi. 

Tot ce a fost pământesc în trupul tău, ai lepădat, prin ostenelile înfrânării, Sfinte 
ierarhe Tarasie şi viaţă întocmai cu a îngerilor ai petrecut pe pământ. Pentru acea- 
sta te-au primit Cetele celor fără de trup pe tine cel ce neîncetat strigai Ziditorului: 
pe Tine Te prea înălțăm întru toţi vecii. 

Stih: Sfinte părinte Tarasie, roagă-te lui Dumnezeu pentru noi. 

Cu apele dogmelor ai adăpat toată Biserica lui Hristos, ierarhe; şi într-însa ai arătat 
dumnezeieştile seminţe ale Sfântului Duh şi le-ai înmulțit. Pentru aceasta aducând 
acum rod mult strigă: pe Tine Te prea înălțăm, Hristoase, în veci. 

Binecuvântăm pe Tatăl şi pe Fiul şi pe Sfântul Duh, Domnul. 

Ungându-te ca un preot cu mirul cel duhovnicesc al Mângâietorului, părinte Tara- 
sie, ţi-ai împodobit veşmântul preoţiei cu vopselele şi cu strălucirile faptelor bune. 
Pentru aceea ai şi slujit cele sfinte, strigând: pe Tine Te prea înălțăm, Hristoase, în 


veci. 


Şi acum şi pururea şi în vecii vecilor. Amin (a Născătoarei). 

Cuvântul cel ce şade pe acelaşi scaun cu Tatăl, plecându-se, din iubirea Sa de oa- 
meni şi din milostivire şi bunătate, S-a născut cu Trup din tine, de Dumnezeu 
dăruită, ca să facă cerească firea omenească ceea ce se făcuse pământ, ca Cel ce 
singur este Făcător de bine. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei bine credincioşi în cuptor naşterea Născătoarei de Dumnezeu, i-a 
mântuit; atunci fiind închipuită, iar acum lucrată: pe toată lumea ridică să cânte 
Ție; pe Domnul lucrurile lăudaţi-L şi-L prea înălţaţi întru toţi vecii. 

Cântarea a 9-a 

Irmos: Tot neamul pământesc să salte... 

Stih: Sfinte părinte Tarasie, roagă-te lui Dumnezeu pentru noi. 

Ca un chip însufleţit şi ca un stâlp viu al faptelor bune şi al credinţei, stând de faţă, 
strigi neîncetat cu faptele şi cu cuvintele, înţeleptule şi pe toţi credincioşii îi în- 
demni să te urmeze. Pentru aceea şi ei uitându-se la tine, te cinstesc cu pomenire 
nepieritoare, Sfinte ierarhe Tarasie. 

Stih: Sfinte părinte Tarasie, roagă-te lui Dumnezeu pentru noi. 

Cu adevărată cunoştinţă îmbogăţindu-ţi turma ta, părinte Tarasie, pe cei nesupuşi 1- 
ai dezbrăcat de cunoştinţa cea mincinoasă, cuvioase şi i-ai arătat lipsiţi şi săraci la 
minte. Pentru aceea, după vrednicie credincioşii te mărim, ca pe un propovăduitor 
al adevărului. 

Slavă Tatălui şi Fiului şi Sfântului Duh. 

Ridicând mâinile şi ochii către Dumnezeu, părinte Tarasie, ai surpat pe vrăjmaşii şi 
pe războinicii cei înţelegători şi nevăzuţi şi ai biruit cetele eresurilor şi ai trecut ne- 


vătămată turma lui Hristos la pământul Ortodoxiei. 


Şi acum şi pururea şi în vecii vecilor. Amin (a Născătoarei). 

Risipind norii patimilor şi scârbelor, Preacurată, luminează-ne pe noi cu razele 
veseliei şi ale bucuriei tale; şi cere de la Apărătorul Luminii, Hristos, să ne 
lumineze cu pace pe toţi cei ce te lăudăm pe tine şi ne păzeşte cu acoperământul 
tău cel dumnezeiesc. 


Irmosul: Tot neamul pământesc să salte cu duhul fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
Cioară. 


Sedelna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Stăpân desăvârşit asupra patimilor trupului ajungând, ai fost uns ierarh. Şi cu 
dumnezeiască cuviinţă şi cu dreaptă credinţă ai păstorit cetatea ce împărăţeşte peste 
toate cetăţile; fiarele eresurilor le-ai alungat, de Dumnezeu insuflate, lămurind în- 
chinăciunea cinstitelor icoane. Pentru aceasta, după săvârşirea din viaţă ai luat har 
nesfârşit, după cuviinţă, Sfinte ierarhe Tarasie; pentru care strigăm ţie: roagă-te lui 
Hristos Dumnezeu, iertare de greşeli să dăruiască celor ce prăznuiesc, cu dragoste, 
sfântă pomenirea ta. 


Sedelna Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Ca pe o Fecioară şi singura între femei, care fără de sămânță ai născut pe Dumne- 
zeu cu Trup, toate neamurile omeneşti te fericim. Că întru tine S-a Sălăşluit Focul 
Dumnezeirii şi ca pe un Prunc L-ai hrănit cu lapte pe Ziditorul tuturor şi Domnul. 
Pentru aceasta neamul îngeresc şi omenesc mărim după vrednicie Preasfântă naş- 

terea ta şi cu un glas strigăm ție: Stăpână, roagă-te Fiului tău şi Dumnezeu, să 
dăruiască iertare de greşeli celor ce cu cuviinţă laudă slava ta. 


Sedelna Sfintei Cruci şi a Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Mielul şi Păstorul şi Izbăvitorul, Mieluşeaua văzându-L pe Cruce, lăcrimând se 
jelea şi cu amar striga: lumea se bucură primind Izbăvirea prin Tine; iar cele din- 
lăuntru ale mele se aprind, văzând Răstignirea Ta, pe care o rabzi din milostivirea 
milei, Îndelung răbdătorule, Doamne, cel ce eşti Adâncul milei şi Izvor nedeşertat, 
milostiveşte-Te şi dăruieşte iertare de greşeli celor ce cu credință laudă dumne- 
zeieştile Tale Patimi. 

DOXOLOGIA ro 


Condacul Sfântului ierarh Tarasie, patriarhul Constantinopolului, glasul al 4-lea: 
Ca un soare mare, cu strălucirile dogmelor şi ale minunilor, luminezi întotdeauna 
plinirea lumii, tăinuitorule al celor cereşti, prea fericite Tarasie. 


Troparul Sfântului ierarh Tarasie, patriarhul Constantinopolului, glasul al 4-lea: 
Îndreptător credinţei şi chip blândeţelor, învăţător înfrânârii te-a arătat pe tine, tur- 
mei tale, adevărul lucrurilor. Pentru aceasta ai dobândit cu smerenia cele înalte şi 
cu sărăcia cele bogate; părinte ierarhe Tarasie, roagă pe Hristos Dumnezeu să mân- 
tuiască sufletele noastre. 


(Video) Troparul Sfântului ierarh Tarasie, patriarhul Constantinopolului - Inter- 
pret: Otilia Simeria: 
https://doxologia.ro/cantari/video-sfantul-ierarh-tarasie-patriarhul-constantinopolului- 


tropar 


Troparul Sfântului ierarh Tarasie, patriarhul Constantinopolului (în limba greacă): 


https://doxologia.ro/video/slujbe/alte-slujbe/troparul-sfantului-ierarh-tarasie-patriarhul- 
constantinopolului-limba 

Vieţile Sfinţilor - Viaţa celui între Sfinţi părintele nostru Tarasie, patriarhul 
Constantinopolului 


Sfântul sfințit Tarasie, patriarhul Constantinopolului - 25 februarie: 
https://www.youtube.com/watch?vy=CgxVMJr_Y78 


SR 5 e 


Sfântul 'Tarasie s-a născut în Constantinopol. Tatăl său se numea Gheorghe şi mai- 
ca sa Encratia, care era de neam bun şi cu dregătorie de patriciu. Ajungând în vâr- 
stă şi trecând toată înţelepciunea cărții, a primit în palatele sale împărăteşti diferite 
dregătorii şi cinste; căci pentru buna înţelegere şi obiceiul său cel bun era iubit şi 
cinstit de toţi, şi ajunsese unul din sfetnicii împărăteşti. 


Împărăţind pe atunci împăratul Constantin, fiul lui Leon, nepotul lui Copronim, cu 
maica sa Irina, Constantin avea de la naşterea sa zece ani; şi când a început a împă- 
Tăți, iarăşi a început eresul contra sfintelor icoane, care începuse de la Leon Isaurul. 
Atunci era patriarh Pavel Cipriotul, bărbat îmbunătăţit, drept credincios şi care fu- 
sese ridicat în scaun pe vremea împărăției pomenitului Leon, fiul lui Copronim. EI, 
văzând tirania care se făcea multora pentru sfintele icoane, de către rău credin- 
ciosul împărat, îşi tăinuia dreapta credinţă şi se amesteca cu ereticii. lar după moa- 
rtea împăratului aceluia, deşi voia să prea mărească dreapta credinţă şi închină- 
ciunea sfintelor icoane, tot nu putea, deoarece nu avea pe nimeni în ajutor; iar lupta 
contra sfintelor icoane se întărea foarte mult în toată cetatea şi în părțile dimprejur. 

De aceea era foarte mâhnit şi, văzând că nimic nu sporeşte, gândea să lase scaunul 
patriarhiei, în care nu şezuse decât patru ani. Dar, îmbolnăvindu-se, s-a dus din 
casa patriarhiei în taină, la mănăstirea Sfântului Flor, şi a luat pe el sfânta schimă; 
apoi s-a dus vestea despre aceasta pretutindeni, încât toţi erau în mare mirare. 


ok 2 


Impărăteasa Irina s-a mâhnit că patriarhul a făcut aceea nespunând nimănui şi s-a 
dus la dânsul cu fiul său Constantin, împăratul, şi l-a întrebat: "De ce ai făcut acea- 
sta, părinte?" 


lar el a răspuns: "Boala mea şi aşteptarea morţii celei grabnice m-au adus să iau 
acest sfânt chip al schimei. Dar mai ales tulburarea Bisericii şi grozăvia m-au silit 
să las scaunul patriarhiei, deoarece Biserica boleşte de eresul luptei contra sfintelor 
icoane şi a luat rană nevindecată, iar eu de trei ori ticălosul, cu mâna mea şi cu cer- 
neală, m-am învoit la acea erezie. Căci nici nu se putea să scap de cursele credinţei 
celei rele de m-am legat cu limba şi cu mâna şi de care lucru mă căiesc foarte mult. 
lar ceea ce răneşte sufletul meu cu mai multă şi nemăsurată mâhnire este aceasta: 
"Văd în toate părțile, peste tot pământul care este sub stăpânirea voastră, că nu se 
păzeşte rânduiala credinţei nemişcată şi nu petreceţi întru credincioasa învățătură, 
ci se înstrăinează de Biserica noastră şi se gonesc creştinii de la turma lui lisus, ca 
nişte oi străine. Pentru aceea mă lepăd de a mai fi păstor la acea eretică adunare; şi 
am voit ca mai bine să petrec în mormânt, decât să cad sub anatema celor patru 
sfinte scaune apostoleşti. Dar de vreme ce puterea sceptrului a dat-o Dumnezeu în 
mâinile voastre ca să aveţi purtare de grijă de turma cea creştinească ce este sub 
cer, de aceea, să nu treceţi mâhnirea Bisericii maicii voastre, nici să nu o lăsaţi în- 
tru nemângâiata întristare mai mult; ci să vă sârguiţi ca aceasta să-şi primească 
iarăşi buna sa podoabă, cea de demult. Să nu lăsaţi mai mult ca eresul cel urât, ce 
iese din pădure ca un porc sălbatic, să pustiiască şi să piardă via lui Hristos, în vre- 
mea credincioasei voastre împărăţii, şi să o întineze cu păgânească socoteală. Aveţi 
lucrător iscusit care poate să dea strugurele adevăratei mărturisiri pe care, storcân- 
du-l în dumnezeiescul teasc al Bisericii, va umple paharul de înţelepciune şi va 
pregăti credinciosului popor băutura dreptei înţelegeri”. 


Apoi l-a întrebat pe el: "Pentru cine grăieşti acestea, părinte?" 


Răspuns-a patriarhul: "Pentru Tarasie grăiesc, care este întâi între sfetnicii voştri 
cei împărăteşti; pe acela îl ştiu că este vrednic de ocârmuirea Bisericii, care este 
puternic să gonească cu toiagul înţelegerii mincinoasele cuvinte cele eretice, să 
pască bine turma lui Hristos cea cuvântătoare şi să o adune într-o singură ogradă a 
dreptei credinţe”. 

Nişte cuvinte ca acestea auzindu-le de la patriarhul Pavel, drept credincioasa împă- 
răteasa Irina şi fiul ei, împăratul Constantin, s-au dus mâhnindu-se. 


lar Pavel a zis către unii din senatorii cei ce rămăseseră cu dânsul: "O, mai bine de 
n-aş fi şezut eu vreodată pe acel scaun, când Biserica era tulburată de tiranie şi ble- 
stemată de scaunele a toată lumea! Căci de nu se va aduna un sobor din toată lu- 
mea, adică al şaptelea, şi eresul luptei contra icoanelor de nu se va şterge, nu veţi 
putea să vă mântuiţi”. 


Grăit-au lui senatorii: "Deci pentru ce tu, în vremea arhieriei tale ai iscălit la pa- 
triarhie pentru lupta contra sfintelor icoane?" 


Răspuns-a Pavel: "Pentru aceea acum am făcut pocăință, de vreme ce atunci m-am 
iscălit şi mă tem ca să nu mă pedepsească Dumnezeu, căci de frică am tăcut şi nu 
v-am grăit adevărul; iar acum mă călesc şi vă spun că nu este nădejde de mântuire, 
de veţi petrece în eresul acela". 


Apoi, după puţine zile, patriarhul Pavel s-a odihnit cu pace. 
&&& 


De atunci a început poporul în Constantinopol să vorbească cu libertate şi fără de 
temere şi să se întrebe cu ereticii de sfintele icoane; pentru care, din vremea lui 
Leon Isaurul, nu era cu putinţă cuiva să-şi deschidă gura pentru apărarea cinstitelor 
icoane. 


Iar credincioasa împărăteasă Irina, cu tot sfatul său împărătesc, căutând în locul lui 
Pavel un om vrednic şi înţelept care ar putea să împace tulburarea bisericească, n-a 
aflat decât pe Tarasie, care era încă în rânduiala mirenească, şi pe care şi Pavel i-a 
sfătuit să-l aleagă. Dar Tarasie se lepădă cu totul. 


Deci, adunându-se de împărăteasa Irina toată rânduiala duhovnicească şi mirenea- 
scă şi pe tot poporul, în palatul ce se numea Magnavra, care era înaintea cetăţii, în 
locul Evdomului, a grăit în auzul tuturor: "Ştiţi că ne-a lăsat Pavel patriarhul, deci 
este de nevoie nouă, ca în locul lui să alegem un alt păstor şi învăţător bun 
Bisericii”. 


Și au strigat toţi, zicând: "Nimeni altul nu poate să fie, fără numai Tarasie!" 

Iar fericitul Tarasie, stând în mijloc, a zis: "Văd iarăşi Biserica lui Dumnezeu 
risipită şi despărțită, iar cei de la Răsărit şi cei de la Apus în toate zilele ne ble- 
Steamă; şi cumplit este blestemul, şi depărtarea de la Biserica lui Dumnezeu. De 
se va aduna sobor din toată lumea şi toţi ne vom uni într-o credinţă - ca, precum 
Botezul este unul, aşa şi credinţa să fie una - pentru că nimic nu este aşa de 
plăcut lui Dumnezeu, ca toţi să petreacă în unirea credinţei şi în dragoste. Apoi 
voi primi, deşi sunt nevrednic şi neiscusit, a lua cârmuirea Bisericii. lar dacă nu 
va fi sobor din toată lumea, ca să se piardă erezia, şi de nu ne vom uni cu toate 
drept-credincioasele Biserici ale Răsăritului şi ale Apusului, apoi eu nu voiesc a 
fi blestemat şi osândit şi nu voiesc a primi patriarhia; că nici un împărat nu mă 
va scoate din dumnezeiasca judecată şi din veşnica pedeapsă”. 


Aceasta auzind-o toţi, au voit să se facă al şaptelea sobor din toată lumea. Şi a ru- 
gat pe fericitul ca să nu se lepede a le fi lor păstor; iar ei au făgăduit să fie ascul- 
tători întru toate, ca oile păstorului, ştiind despre dânsul cu încredințare, că va po- 
văţui la adevărata cale turma cea cuvântătoare. 


Deci, înduplecîndu-se, sfântul a primit sfatul lor şi soborniceasca rugăminte şi a 
luat rânduiala sfințirii după trepte şi scaunul patriarhiei, având scăpare şi nădejde 
numai spre ajutorul lui Dumnezeu, cum că va putea să piardă din Biserică eresul 
luptei contra icoanelor”. 


Deci, schimbându-se Sfântul 'Tarasie din mireneasca rânduială în cea duhov- 
nicească, îndată a început o viaţă sfântă, măcar că şi în mirenie a vieţuit nu după 
trup, ci după duh. Însă în arhierie cu mult mai mult s-a deosebit prin duhovniceasca 
vieţuire, cea plăcută lui Dumnezeu, şi s-a făcut înger în trup, slujind Domnului şi 
robind pe trup duhului şi, prin chinuirea aceluia, păzindu-şi curăția neprihănită, 
făcând-o părtaşă îngerilor. 


Înfrânarea şi postirea lui era mare de-a pururea, având somn puţin, şi petrecea în 
gândiri dumnezeieşti şi în rugăciuni toată noaptea. Nu s-a odihnit pe pat şi în aşter- 
nut moale, nici s-a îmbrăcat în haine moi, nici nu l-a văzut cineva din slujitorii lui 
lepădând cândva brâul său şi hainele, când avea nevoie să se odihnească, nici a 
lăsat ca cineva să-i scoată încălțările din picioare, având întru pomenire cuvintele 
lui Hristos: "N-am venit ca să-mi slujească mie". Ci singur îşi era slugă, dând 
altora pildă de smerenie. 


Spre cei săraci şi scăpătaţi era milostiv fără de seamă, hrănind pe cei flămânzi şi 
îmbrăcând pe cei goi, cărora şi bolniţă le-a făcut şi în toate zilele le-a făgăduit hra- 
nă din venitul patriarhiei; şi singur le slujea lor, iar mai ales la ziua Invierii lui 

Hristos le punea masa cu mâinile sale; apoi şi în alte zile aceeaşi făcând, având 
scris pe nume pe fiecare dintre dânşii. 


După aceea a făcut casă de străini şi o mănăstire din averile părinteşti în Bosforul 
sfinţenie şi desăvârşire au ajuns, încât au fost chemaţi şi la arhiereştile scaune şi s- 
au făcut stâlpi nemişcaţi soborniceştii credinţe. 


Sfântul Tarasie avea mare sârguinţă şi neîncetată grijă pentru sfintele icoane, cum 
ar putea să le pună în cinstea cea dintâi, surpând hulitorul eres, cel adus asupra lor; 
pentru aceea, totdeauna supăra pe împărați ca să poruncească să se facă soborul din 
toată lumea. 


Drept aceea, au scris împărații Constantin şi Irina, care atunci cârmuiau toată 
împărăția - fiind împăratul minor; iar cu dânşii a scris şi Sfântul Tarasic, la toţi 
patriarhii şi episcopii, chemându-i la sobor; atunci s-au adunat din toate părţile 
episcopii în Constantinopol, iar patriarhii au trimis pe slujitorii lor, căci Adrian al 
Romei, pentru depărtarea şi greutatea căii n-a venit, iar patriarhii alexandrian, 
antiohian, ierusalimtean, fiindcă erau sub jugul robiei agarenilor, nu puteau să fie 
la soborul acela. Deci, în locul lor au trimis bărbaţi aleşi în dreapta credinţă şi în 
înţelepciunea cea duhovnicească. 


Atunci s-a pregătit locul soborului în biserica cea mare a apostolilor, care este 
zidită de marele Constantin, întâiul împărat al creştinilor, în care, şezând prea 
sfințitul Tarasie şi cu trimişii celorlalți patriarhi, episcopii fiind acolo, şi însuşi 
împăratul cel tânăr, Constantin, şi cu maica sa Irina - a venit fără de veste o ceată 
mare de oaste înarmată, în a căror inimă era întărit eresul luptei contra sfintelor 
icoane pe care l-au primit de la Constantin Copronim, moşul împăratului, care 
fusese înainte împărat şi în acel ceres a îmbătrânit; aceia, îndemnați în taină de unii 
episcopi şi boieri, îmbolnăviţi de eresul acela, adunându-se înarmaţi, au intrat în 
biserică, strigând cu multă tulburare: "Nu vom lăsa dogmele împăratului Con- 
stantin să se lepede, ci pe cele ce le-a întărit el, cu soborul său şi ca pe nişte legi le- 
a întărit, acelea să fie tari şi neschimbate; nu vom lăsa că idolii (astfel ziceau sfin- 
telor icoane) să fie aduşi iarăşi în biserica lui Dumnezeu, iar de va îndrăzni cineva 
ca soborul lui Constantin şi dogmele aceluia să le lepede şi să aducă înăuntru idolii, 
apoi, îndată, pământul acesta se va înroşi cu sângele episcopilor”. 


Impăraţii, văzând o gâlceavă ca aceasta, au făcut semn episcopilor să se scoale din 
locurile lor şi îndată, toți s-au risipit. 

lar ostaşii aceia şi povăţuitorii lor, după câteva zile au fost pedepsiți de drept- 
credincioasa Irina şi scoşi din rânduiala ostăşească şi risipiţi prin sate, ca să lucreze 
pământul. 


După aceasta, s-a pregătit locul sinodului în Bitinia, cetatea Niceei, în care a fost şi 
altă dată Sinodul I al celor 318 Sfinţi părinţi, care se adunase aupra rău credin- 
ciosului Arie. Acolo s-au adunat a doua oară. 


Și a mers Sfântul Tarasie, având cu sine trimişii patriarhilor, adică de la Adrian al 
Romei era Petru arhipresbiterul şi un alt părinte Petru; de la Politian alexandrinul, 
era Toma monahul şi preotul; iar de la Teodorit antiohianul şi de la Ilie ieru- 
salimleanul, era loan monahul şi preotul. Sfântul Tarasie a mai luat cu sine şi pe 
Nichifor, din sfatul împărătesc, care era bărbat ales şi care mai pe urmă, după 
Sfântul Tarasie, a fost primitorul scaunului patriarhiei pentru viaţa sa cea îmbu- 
nătăţită. 


Cu aceştia şi cu toți Sfinţii părinţi, care erau trei sute şaizeci şi şapte, adunându-se 
prea sfințitul Tarasie în Niceea, a format Sinodul al 7-lea a toată lumea, în biserica 
sobornicească cea mare a acelei cetăţi. Şi a fost întâia şedinţă a Sfinților părinţi în 
24 de zile ale lunii septembrie, întru pomenirea Sfintei marei muceniţe Tecla, unde 
prea sfinţitul Tarasie, făcând înainte cuvântare pentru care pricină sunt adunaţi, sfă- 
tuia pe episcopi să judece cu dreptate, dezrădăcinând învăţăturile cele rău credin- 
cioase, aduse din nou în Biserică. 


Apoi s-a citit împărăteasca scrisoare către sinod, în care se pomenea patriarhul Pa- 
vel, care la sfârşitul său, a sfătuit ca prin soborniceasca judecată să se lepede eresul 
luptătorilor împotriva sfintelor icoane. Deci Sfinţii părinţi au binecuvântat pe împă- 
ratul şi pe maica sa, că au avut o purtare de grijă ca aceea pentru credinţă. 


După aceasta, s-a ascultat întoarcerea la pocăință şi mărturisirea credinţei episco- 
pilor celor căzuţi în eres, dintre care era Vasile al Ancirei, care ţinând în mâinile 
sale o hârtie, citea dintr-însa astfel: 

Astfel au făcut şi ceilalți episcopi şi li s-a primit pocăinţa lor, apoi li s-a dat loc în 
sinod între credincioşii episcopi. lar alţii, nelepădîndu-se cu totul de eres, li s-a mu- 
tat judecata pentru altă vreme. 


Pentru că Sfântul Tarasie zicea: "Bolile cele învechite şi năravurile rele cele 
obişnuite, cu greu se tămăduiesc”. 


Însă şi pe aceia, pocăindu-se cu adevărat, i-a primit Sfântul Sinod şi nu i-a depărtat 
din dregătoriile lor. Deci s-a lungit acel Sfânt Sinod până la 20 de zile şi vorbeau 
din dumnezeiasca Scriptură şi din scrierile celor mai înainte sfinţi mari părinți şi 
învăţători şi din predaniile bisericeşti cele vechi, pentru cinstitele icoane; şi astfel 
biruiau eretica socoteală cea rău credincioasă. 


După aceea s-a adus la mijloc adevărata istorie, pentru sfânta mahramă pe care 
Domnul nostru lisus Hristos, închipuind Sfânta Sa faţă, a trimis-o lui Avgar, stăpâ- 
nitorul Edesei, şi cum acesta, închinându-se, s-a tămăduit de boală. 


Asemenea şi despre icoana Sfinţilor apostoli Petru şi Pavel, pe care Sfântul Silve- 
stru, papă al Romei, a arătat-o împăratului Constantin, cum şi despre icoana lui 
Hristos, cea batjocorită de evrei în Beirut, despre care povesteşte Sfântul Atanasie. 
Această povestire citindu-se în sobor, toţi sfinții părinţi au plâns. 


La sfârşit au blestemat eresul luptei contra sfintelor icoane, iar cinstirea lor au întă- 
rit-o şi s-a făcut bucurie mare sfintelor biserici, primind podoaba lor cea dintâi, adi- 
că icoanele. Apoi toate popoarele drept-credincioase prăznuiau, urând mulți ani 
împăraţilor şi păstorilor. 


Astfel, prin purtarea de grijă a prea sfinţitului patriarh Tarasie şi prin sârguinţa 
drept-credincioasei împărătese Irina, s-a lepădat eresul luptării contra sfintelor 
icoane, iar pacea lui Hristos s-a dăruit Bisericii. 


Sfântul Tarasie, cârmuind bine Biserica lui Dumnezeu, apăra pe cei năpăstuiți şi 
ajuta celor ce erau în primejdie. 


SR 5 e 


Pe Ioan, întâiul spătar al împăratului, care pentru o vină grea a fost schingiuit cu 
asprime, apoi scăpând din legături noaptea a alergat la biserică şi apucându-se de 
colţurile mesei sfântului altar, cerând milă şi izbăvire de la moarte, arhiereul lui 
Dumnezeu l-a apărat şi nu l-a dat ostaşilor care alergaseră după el din porunca 
împărătesei Irina. lar ei, lângă uşile bisericii străjuiau ziua şi noaptea până ce va 

ieşi, pentru că aşteptau cu adevărat să iasă din biserică pentru nevoile fireşti. Dar 
arhiereul lui Dumnezeu îl păzea în altar, dându-i hrană din masa sa; iar când avea 
nevoie trupească îl scotea sub mantia sa pe uşa din dreapta şi, ducându-l la locul de 
ieşire, aştepta afară; apoi iarăşi pe sub mantie îl ducea în altar. Şi aceasta o făcea în 
toate zilele, cât era trebuinţa omului aceluia, slujindu-i ca un rob şi neîngreţoşându- 
se de un lucru ca acela. Astfel, păstorul cel bun păştea oaia sa, apărând-o de 
moarte. La sfârşit, cu puterea sa cea arhierească, a legat fără temere pe cei ce cău- 
tau moartea omului aceluia, ameninţându-i cu despărțirea de Biserică, dacă ar fi 
voit să-i facă aceluia vreun rău mai mare. Şi a fost liber de judecată şi de pedeapsă 
întâiul spătar, prin apărarea bunului păstor, adică a Sfântului Tarasie. 

Ajungând împăratul Constantin la 20 de ani şi întărindu-se în puterea împărătească, 
apoi fiind îndemnat de sfetnicii săi cei răi, a depărtat de la puterea cea împărătească 
pe drept-credincioasa Irina, maica sa, care cârmuia bine şi cu înţelepciune toată 
împărăţia. Deci, împărăţind singur şi având viaţa liberă - nu precum era înainte sub 
stăpânirea maicii - s-a răzvrătit foarte şi vieţuia cu necuviinţă, urând fără pricină pe 
Maria, împărăteasa, soția sa cea legitimă. 


Apoi a poftit pe alta, anume Teodotia, cu care în taină păcătuia şi voia s-o facă so- 
ție şi împărăteasă, iar pe cea legiuită s-o izgonească. Și, căutând vină asupra ei, a 
spus o mincinoasă clevetire, zicând că ar fi voit să-l omoare cu otravă. 


Deci, povestea tuturor acea nedreptate ca pe un adevăr şi toţi îl credeau pe împărat. 
ŞI a străbătut vestea aceea în popor, că împărăteasa a voit să-l piardă pe împărat cu 
otravă. 


Atunci a înştiinţat despre aceea pe sfinţitul patriarh Tarasie, care s-a mâniat foarte, 
cunoscând meşteşugul împăratului şi nevoinţa împărătesei Maria, şi se gândea cum 
ar putea să-l mustre de nedreptatea aceea de păcat şi apoi să-l aducă spre în- 
dreptare. 


In acea vreme, un boier iubit de împărat, fiind trimis de el, a venit la prea sfințitul 
patriarh şi 1-a spus despre împărăteasă lucrul cel mincinos, zicând "că a pregătit 
otravă împăratului şi este trebuinţă, ca negreşit, prea sfințite părinte, să laşi pe 
împărat să-şi ia altă soție mai credincioasă”. 


Iar sfântul, suspinând din adâncul inimii, cu lacrimi a început a grăi: "Dacă acea- 
Sta a grăit împăratul, precum zici, şi trupul cu care S-a însoţit şi s-a făcut una cu 
dânsul, prin legea lui Dumnezeu, să-l gonească de la sine, eu nu ştiu cum va Su- 

feri de la toţi ruşinea şi defăimarea şi cum pe cei ce sunt sub stăpânirea lui îi va 
îndemna către întreaga înţelepciune şi înfrânare, cum va judeca şi va pedepsi 
păcatele desfrânării, fiind singur robit de o poftă cu fărădelege. Dar chiar ade- 
vărate dacă ar fi cele spuse de tine, este trebuinţă însă a asculta glasul Domnului 
care zice: "Tot cel care îşi lasă femeia sa, fără de cuvânt de desfrânare, o face să 
fie desfrânată”. 


Dar pe cine ar fi poftit împărăteasa mai mare cu cinstea şi mai împodobită cu 
frumuseţea să-l aibă bărbat, decât pe acesta, fiind împărat frumos şi tânăr, ca 
acum Să-i fi pregătit otravă de moarte, precum zici tu? Precum văd această 
minciună S-a închipuit, ca Să se necinstească cinstita însoţire, iar patul cel curat 
Să se întineze, apoi să intre urâciunea desfrânării şi să se înalțe. Deci să primeşti 
acest răspuns de la noi şi de la alţi părinţi ca noi şi să-l duci celor ce te-au trimis: 
"Nu credem cele spuse de tine şi voim a suferi mai bine moarte şi munci grele 
decât să slujească binecuvântarea noastră la un lucru fărădelege ca acela; să 
ştie împăratul că nu ne învoim cu Sfatul lui cel nedrept”. 


Auzind acestea acel boier, s-a dus mâhnit şi a spus împăratului toate cele auzite. 
Deci împăratul s-a îndoit şi s-a mirat de o asemenea tărie a minţii patriarhului şi se 
temea ca nu cumva să-l împiedice de la dorinţa lui; apoi a trimis de a chemat pe 
sfânt cu cinste, nădăjduind ca să-l înmoaie singur, prin cuvinte şi să-l plece spre 
voinţa sa. 


Venind Sfântul patriarh Tarasie la împărat, cu cinstitul stareţ loan care era la sobor 
alături de patriarhii Antiohiei şi al Ierusalimului şi şezând după obicei, împăratul a 
început a grăi către prea sfințitul patriarh, astfel: "Am vestit sfinției tale, prin tri- 
mis, despre lucrul ce mi s-a întâmplat; căci nimic nu voi să tăinuiesc înaintea cin- 
stei tale, iubindu-te şi cinstindu-te ca pe un părinte; dar era trebuinţă ca şi cu gura 
să-ţi spun vrajba ce s-a făcut asupra mea, cum şi vicleşugul soţiei mele, care nu de 
la Dumnezeu mi s-a dat ajutătoare, căci s-a arătat învrăjbitoare iar nu ajutătoare, de 
care chiar legea îmi porunceşte a mă despărţi şi nimeni nu poate să mă oprească, 
deoarece este arătată pricina aceasta şi lucrul cel rău, pentru care, ori moarte prin 
judecată va lua, ori - ce este mai cu milostivire -, să ia schima monahicească, să 
plângă şi să se căiască în toate zilele vieţii sale de un păcat ca acela, că a voit să 
ucidă cu otravă nu un om prost sau străin, ci chiar pe bărbatul său, împărat 
credincios şi înfricoşat barbarilor; şi dacă s-ar fi săvârşit aceea, în toată împărăţia 
ar fi fost mare tulburare şi ar fi străbătut vestea de o faptă rea ca aceea în toată 
lumea de sub cer”. 

Acestea zicând, împăratul a făcut semn celor ce stăteau de faţă şi au adus nişte vase 
de sticlă, care aveau în ele o băutură tulbure şi le arătă patriarhului, spunându-i că 
aceea este otrava cea purtătoare de moarte cu care a vrut împărăteasa în taină să-l 
lipsească de viaţa aceasta, zicând: "Ce semn mai învederat poate să fie ura ei asu- 
pra mea şi de ce este vrednică şi este trebuinţă a lungi vremea, amânând judecata? 
Mai degrab, o! prea cinstite părinte, sfătuieşte-o să se călugărească îndată de vo- 
ieşti s-o vezi între cei vii, că eu nu mai pot să locuiesc cu dânsa în însoţire, şi nici 
să privesc la dânsa, nici să rabd mai mult, văzând înaintea mea această băutură de 
moarte, pregătită de dînsaţi. 


Iar prea sfințitul Tarasie, văzând pe împărat legat în cursele desfrânării şi că aduce 
vina cea mincinoasă asupra curatei şi nevinovatei împărătese, a zis către dânsul cu 
curaj: "Să nu ridici, o! împărate, război asupra legii lui Dumnezeu, nici să te 
oşteşti prin vicleşugul cel tăinuit asupra adevărului, călcând şi stricând porun- 
cile lui Dumnezeu sub chipul dreptăţii, pentru că semnul de stăpânire împă- 
rătească este ca pe toate să le faci la arătare cu libertate şi cu ştiinţă nemu- 
strătoare; şi să nu se înceapă nimic în taină şi cu meşteşug împotriva lui Dumne- 
zeu, Cel ce i-a dat coroana împărătească, călcând dumnezeieştile porunci ale 
Lui. Pentru că, arătat este tuturor că nu este vinovată împărăteasa de acel lucru 
rău, care cu nedreptate se aduce asupra ei, ca şi cum ea ţi-ar fi pregătit moarte; 
căci cine - precum am Zis - cu frumuseţile tinereţilor sale lăudându-se, ar putea 
Să se asemene cu frumuseţile tinereților tale, cu care împărăteasa înşelându-se, 
l-ar fi iubit pe acela mai mult decât pe tine şi ar fi gândit cu otravă să te piardă 
din viaţa aceasta? Cine este mai mare cu cinstea, cu Stăpânirea, cu bunul neam, 
cu Slavă, cu bogăţia mai mult decât cinstea împărăției tale, decât cu stăpânirea şi 
cu bunul neam, cu Slava şi cu bogăţia pe care l-ar fi cinstit împărăteasa ta? Pe 
cine ar fi socotit mai înalt şi mai bun decât pe tine, care eşti împărat, stăpânind 
atâtea ţări şi covârşind prin bunul tău neam împărătesc pe toţi? Căci cu neamul 
eşti fiu, nepot şi strănepot de împărat şi slava ta ajunge la marginile pământului, 
iar bogăţia ta este nenumărată. Deci cine ar fi fost mai bun şi mai iubit împă- 
rătesei tale decât tine? 


Nu este aşa o! împărate, ci această minciună e scornită spre ocara sceptrului 
împărătesc, spre pilda limbilor şi spre răzvrătire între popoare. Pentru aceea nu 
îndrăznim a dezlega însoţirea voastră cea legiuită şi împărătească unire, temân- 
du-ne de dumnezeiasca judecată, nici nu credem cuvintele prin care se cleveteşte 
soția ta, chiar de am suferi noi şi munci; pentru că Ştim de demult a ta aprindere 
de păcat, spre desfrânata aceea cu care acum voieşti a greşi cu nunta fără de 
lege. Cum vom cinsti porfira ta, când pe faţă te vom vedea făcând desfrânare? 
Cum vei intra în altar la dumnezeiescul prestol, ca să te împărtăşeşti cu noi, din 


Ar Dr De De De de De Dr De De De e Dr De dr De de De de de dr fr A A 


Xp XP XP XP 3 ID e e 30 IE 3 2 2 2 E E 30 30 30 3 De DP E IE IE E E XX 


Die De de De Dr De de De De De De dr Dr de De De dr De Dr Dr dr de de dr dr d 


Xp XP XP IP 3 2 E 2 e 30 E 3 2 2 2 2 e 30 E 30 IE 2 E 2 E XX 


prea curatele lui Hristos Taine? Acestea îţi facem cunoscut înaintea lui Dumne- 
zeu, că nu te vom mai lăsa, deşi eşti împărat, ca să intri în altar la dumnezeiasca 
împărtăşanie, pentru că S-a zis preoţilor celor de demult: "Să nu lăsaţi să calce 
altarul meu, cei ce fac fărădelege”. 


Acestea zicându-le, prea sfințitul patriarh cu râvnă şi cu jalea inimii, a tăcut. Ase- 
menea şi loan stareţul a grăit multe cuvinte sfătuitoare şi cu bună înţelegere către 
împărat; iar el nici nu voia să asculte, ci mai mult se iuţea şi se mânia. 


Dar se mâniau şi toţi boierii şi stăpânitorii care erau acolo, lângă împărat, dintre 
care unul, având dregătorie de patriciu, se lăuda că va înfige sabia cu mâinile sale 
în pântecele stareţului loan, celui ce grăia cele potrivnice împăratului. 


Atunci a poruncit împăratul cel plin de mânie ca să-i izgonească de la sine pe 
amândoi, cu necinste, pe prea sfinţitul patriarh Tarasie şi pe cinstitul loan şi de 
Dumnezeu înţelepţitul stareţ. 


Deci au ieşit cei izgoniți pentru dreptate, următorii Sfântului loan Botezătorul, cel 
ce a mustrat oarecând nunta cea fără de lege a lui Irod. Şi ieşind, şi-au scuturat 
picioarele de praf, zicând: "Curaţi suntem de fărădelegea voastră”. 


Iar împăratul, gonind pe legiuita împărăteasă din palatul său la o mănăstire de călu- 
găriţe şi călugărind-o cu sila, s-a însurat cu cea zisă mai înainte, Teodotia, care-i 
era lui şi rudenie după tată. lar mijlocitorul lor la acea nuntă era un preot oarecare, 
Iosif, econom al Bisericii, neştiind patriarhul; pentru aceea, preotul acela, mai pe 
urmă a fost izgonit din Biserică pentru lucrul ce a îndrăznit să facă. 


Atunci se sârguia prea sfinţitul patriarh în tot chipul ca să despartă acea nuntă prea 
desfrânată a împăratului, dar nu putea; fiindcă împăratul se lăuda că va ridica tot 
eresul împotriva sfintelor icoane, dacă l-ar opri pe el de la acea nuntă. Pentru 
aceea, prea sfințitul Tarasie a lăsat să petreacă împăratul în fără de lege, ca nu 
cumva mai amară răutate să vină asupra Bisericii lui Hristos prin acela care avea 
din naştere rădăcină eretică, fiu, nepot şi strănepot de împărați luptători contra 
sfintelor icoane, care pe mulţi sfinți, pentru cinstirea sfintelor icoane i-au ucis. 


&&& 


ŞI mâniindu-se împăratul asupra patriarhului, îi făcea lui diferite supărări, iar sfân- 
tul le răbda pe toate, mulţumind lui Dumnezeu şi făcând cele cuvincioase rânduielii 
sale celei păstoreşti; iar pe împărat, după aceea, l-a ajuns pedeapsa lui Dumnezeu. 

Pentru că după câtăva vreme maica lui, drept-credincioasa Irina, văzând viaţa lui 
cea rea şi în fărădelege, dumnezeiasca lege călcându-se de dânsul, apoi vrând să 
ridice iarăşi lupta contra sfintelor icoane, s-a sculat asupra lui cu dreaptă mânie, 
iubind mai mult pe Dumnezeu şi dreptatea lui, decât pe fiul său. 


Și, sfătuindu-se cu cei mai de frunte boieri, a apucat pe fiul şi l-a închis în palatul 
său, ce se numea Porfiria, unde îl născuse. 


După aceea, a poruncit să-i scoată ochii, precum şi el făcuse la trei unchi de-ai săi, 
fraţi ai tatălui său, Nichita, Antim şi Eudoxie, cu cinci ani mai înainte scoţându-le 
ochii. 


Și aşa, împăratul, primind pedeapsa cea vrednică după faptele sale, a murit de du- 
rere. 


lar Irina iarăşi a luat sceptrul împărăției şi a îndreptat toate cele răzvrătite de fiul 
său. 


&&& 


Din acea vreme Sfântul şi plăcutul lui Dumnezeu Tarasie a petrecut în pace şi în 
linişte, bine păscând turma cea cuvântătoare şi ocârmuind Biserica lui Hristos şi 
curăţind-o de eresuri. 


Iar în ziua sfințirii sale ca arhiereu, săvârşea în toate zilele dumnezeiasca Liturghie 
şi niciodată nu a lăsat-o, chiar şi în boală fiind. Pentru că, ajungând la adânci bă- 
trâneţe şi apropiindu-se de sfârşitul său, de durere trupească s-a cuprins; însă nu 
înceta slujirea cea de toate zilele, până ce s-a îngreunat foarte mult de boală, încât 
nici din pat nu mai putea acum să se scoale. Numai atunci a încetat din slujire. 


Iar la ieşirea sa din trup se lupta cu diavolii, întrebându-se cu dânşii şi la toate le 
răspundea, ca un biruitor. Când aceia, urmându-i viaţa lui din tinereţe, multe 
lucruri nedrepte aruncau cu minciună asupra lui, el grăia împotriva lor: "'Nevinovat 
sunt de ceea ce ziceţi; minciună clevetiţi asupra mea şi nu aveți întru mine par- 
te!" 


Era lângă dânsul scriitorul vieţii sale, Ignatie, episcopul Niceii, fiind încă în diaco- 
neasca rânduială, atunci şezând lingă bolnav, auzea cuvintele sfântului, cu care se 
împotrivea duhurilor celor nevăzute. 

Deci, slăbindu-i limba, cu mâna gonea pe diavoli şi-i alunga, biruindu-i. Apoi, ple- 
cându-se ziua şi săvârşind cântarea de seară după obicei, când s-a început psalmul 
lui David: "Pleacă, Doamne, urechea Ta şi mă auzi", prea sfinţitul patriarh Tarasie, 
cu paşnic chip şi cu faţa luminoasă, şi-a dat duhul său în mâinile Domnului, păs- 
când Biserica Domnului 22 de ani, şi s-a sfârşit pe vremea lui Nichifor împărat, 
care a venit după Irina, plângând după dânsul împăratul, boierii şi toată cetatea, 
bărbaţii cei duhovniceşti şi mirenii, dar mai ales săracii şi scăpătaţii, sărmanii şi vă- 
duvele, căci era către aceia foarte milostiv, tuturor bun păstor, părinte iubit şi învă- 
țător folositor şi fiecăruia ajutător şi apărător în primejdii. 


Apoi a fost înmormântat în mănăstirea cea zidită de dânsul în Bosfor şi se da tă- 
măduire de la mormântul său multor bolnavi. 

O femeie oarecare avea curgere de sânge de mulți ani. Aceea, de vreme ce nu era 
slobod să intre femeile în acea mănăstire, schimbându-se în haină bărbătească a 
intrat acolo şi, atingându-se de mormântul Sfântului Tarasie, apoi luând untdelemn 
din candelă care era la mormânt, îndată a câştigat tămăduire. 


Făcând acelaşi lucru şi alte femei, s-au învrednicit de tămăduire. 

Un bărbat oarecare, orb de un ochi, a căpătat vedere de la mormântul sfântului, 
prin ungere cu untdelemn din candela lui. 


Altul, cu mână uscată, venind cu credinţă, a uns-o cu untdelemn şi îndată s-a întins 
mâna lui şi s-a făcut sănătoasă. 


Apoi se tămăduiau şi alte neputinţe şi se goneau diavolii cu puterea sfintelor rugă- 
ciuni ale plăcutului lui Dumnezeu Tarasie. 

Dar nu se cade a o tăcea şi pe aceasta: acest mare râvnitor al credinţei nu numai că 
s-a nevoit în viaţa sa asupra eresului luptării contra sfintelor icoane, ci şi după 
moartea sa asupra aceluia se înarma căci, mulţi ani trecând şi Leon Armeanul 
luând împărăția grecească şi înnoind lupta de icoane, Sfântul Tarasie s-a arătat în 
vis, cu mare mânie lui Leon, luptătorul contra icoanelor, şi a poruncit unui ostaş, 
Mihail, cu sabia să-l lovească pe rău credinciosul împărat; iar acela, lovindu-l, a 
străpuns pe împăratul Leon prin mijloc. 

Deşteptându-se Leon din somn, cu frică şi cutremur, era în mare nepricepere, 
părându-i-se că în mănăstirea Sfântului Tarasie se află cineva cu numele de Mihail, 
neştiind că pe acel Mihail îl are la sine, voievod, care se chema Valvos sau Trav- 
los. Acela I-a ucis în ziua naşterii lui Hristos şi a pierit cu sunet necuratul împărat, 
fiind biruit de rugăciunile Sfântului Tarasie şi de izbândirea lui Hristos Dumnezeu, 
Celui zugrăvit pe icoane cu prea curata Sa Maică şi cu toţi sfinţii cinstit şi închinat, 
căruia 1 se cuvine cinste şi slavă, împreună cu Tatăl şi cu Sfântul Duh în veci. 
Amin. 

Sfântul Tarasie, patriarhul Constantinopolului - drumul spre sfințenie 


Slujitor în taină al Domnului, Sfântul Tarasie a ajuns, la îndemnul împărătesei Iri- 
na, să fie patriarh, dar nu a primit acest lucru oricum, ci a pus condiția să fie întru- 
nit Sinodul Ecumenic şi să fie îndepărtată, astfel, erezia iconoclastă, ceea ce s-a şi 
întâmplat. 


Născut la Constantinopol, Sfântul Tarasie a urmat exemplul tatălui său şi a ajuns la 
dregătoria de sfetnic împărătesc, dar în taină li slujea Domnului, fiind aprinsă ini- 
ma lui de o puternică evlavie. 


Fiind o perioadă grea pentru Biserică, ereticii luptân-du-se împotriva cinstirii icoa- 
nelor, însăşi împărăteasa Irina l-a îndemnat pe Sfântul Tarasie să accepte slujirea 
de patriarh. 


Acesta a făcut precum a fost îndemnat, dar a pus o condiţie: aceea de a se întruni 
Sinodul, pentru a fi îndepărată erezia iconoclastă. Așa a fost convocat cel de-al 
VII-lea Sinod Ecumenic de la Niceea, care a stabilit faptul că nu se cinsteşte icoa- 
na, ci chipul înfățișat pe ea. 


După 22 de ani în care a condus Biserica, Sfântul Tarasie s-a mutat la cele veşnice, 
fiind în deplină pace. 

Sinaxar - Pomenirea celui între sfinţi părintelui nostru Tarasie, arhiepiscopul 
Constantinopolului 


In această lună ziua a douăzeci şi cincea, pomenirea celui între sfinţi părintelui 
nostru Tarasie, arhiepiscopul Constantinopolului. 


Sfântul Tarasie, patriarhul Constantinopolului, era de sorginte nobilă. S-a născut şi 
a crescut în Constantinopol unde a primit o educaţie aleasă. Astfel, a fost repede 
promovat la curtea împăratului Constantin al VI-lea porfirogenetul (780-797) şi al 
mamei sale, Sfânta împărăteasă Irina (7 august) primind funcția de senator. 


În acele vremuri Biserica era tulburată de lupta iconoclaştilor. Sfântul patriarh 
Pavel (30 august), înainte susținător al iconoclasmului, s-a căit de rătăcirea sa şi şi- 
a dat demisia, retrăgându-se la o mănăstire şi luând schima îngerească. Când Sfân- 
ta împărăteasă Irina l-a vizitat împreună cu fiul său, împăratul, Sfântul Pavel le-a 
spus că cel mai vrednic să fie succesorul său era Sfântul 'Tarasie, care în acel mo- 
ment era încă mirean. 


Tarasie a refuzat funcția o lungă perioadă de timp, nevăzându-se vrednic pentru un 
astfel de oficiu înalt, dar mai târziu s-a supus, cu condiţia să se întrunească un Si- 
nod Ecumenic care să distrugă erezia iconoclastă. 


Trecând prin toate rangurile clerice într-un timp relativ scurt, Sfântul Tarasie a fost 
adus la tronul patriarhal în 784. In anul 787 s-a întrunit la Niceea cel de-al VII-lea 
Sinod Ecumenic, prezidat de patriarhul Tarasie, în prezenţa a 367 de episcopi. La 

sinod s-a confirmat obligativitatea cinstirii sfintelor icoane, iar acei episcopi care s- 
au lepădat de erezia lor au fost reprimiţi de Biserică. 


Sfântul Tarasie a condus cu înţelepciune Biserica timp de 22 de ani, ducând o viaţă 
strict ascetică. Toate veniturile sale le-a cheltuit în scopuri plăcute lui Dumnezeu, 
hrănind şi uşurând viaţa bătrânilor neputincioşi, a celor împovăraţi, a văduvelor şi 
orfanilor, iar de Sfintele Paşte le pregătea o masă şi îi servea personal pe săraci. 


Sfântul patriarh l-a acuzat cu tărie pe împăratul Constantin porfirogenetul când şi-a 
calomniat soția, împărăteasa Maria, strănepoata Sfântului Filaret cel milostiv (1 
decembrie), astfel încât să o trimită pe Maria la mănăstire şi scăpând de căsătoria 
cu o rudenie. Sfântul Tarasie a refuzat categoric să anuleze căsătoria împăratului, 
lucru pentru care sfântul a căzut în dizgrație. Însă nu la mult timp după aceea, ma- 
ma sa, împărăteasa Irina l-a detronat pe Constantin. 


Sfântul Tarasie a adormit în anul 806. Înainte de moartea sa diavolii au cercetat 
viaţa sfântului încă din tinereţe, încercând să-l aducă la deznădejde pentru unele 
păcate pe care le-ar fi făcut acesta. Însă sfântul le-a spus că este nevinovat de toate 
minciunile lor şi că nu au nici o putere asupra sa. 


Plâns de Biserică, sfântul a fost înmormântat într-o mănăstire pe care el a construit- 
o în Bosfor. La mormântul său au avut loc multe minuni. 

Sinaxar - Sfântul ierarh Tarasie, patriarhul Constantinopolului - 25 februarie 


SFINȚII ZILEI 


A RASE, 

TUL IERARH TARASIE, 
“ PATRIARHUL 
CONSTANTINOPOLUL 


Ortodoxia cinstirii sfintelor icoane a fost hotărâtă de cel de-al şaptelea Sinod Ecu- 
menic. Patriarhul Constantinopolului care a prezidat acest Sinod a fost Sfântul 
Tarasie. 


Iconoclasmul sau lupta împotriva sfintelor icoane a reprezentat o perioadă de criză 
profundă în istoria Bisericii Ortodoxe. Impărați persecutori, prigoane, mărturisitori 
şi martiri, toate acestea au frământat viaţa creştinilor răsăriteni. 


Motivul? Cinstirea sfintelor icoane. 


Una dintre trăsăturile definitorii ale etosului creştinismului ortodox este icoana. 
Ortodoxia este într-un sens o lume a imaginii sfinte, o fereastră spre sfinţenia lumii 
cereşti. Între cei cărora le datorăm restabilirea ortodoxiei cinstirii sfintelor icoane 
se numără şi sfântul cinstit astăzi, patriarhul 'Tarasie al Constantinopolului. 


Născut în Constantinopol într-o familie din înalta aristocrație, primeşte o educaţie 
deosebită şi urmează tatălui său în cariera administrativă imperială. Pentru meritele 
sale Tarasie ajunge şef al cancelariei imperiale, una dintre cele mai înalte demnități 
civile de atunci. 


După moartea patriarhului Pavel al IV-lea, Sfântului Tarasie 1 s-a propus să devină 
patriarh, şi nu a acceptat până când puterea imperială i-a făgăduit că îi va permite 
să reunească un Sinod care să proclame cinstirea sfintelor icoane. 

Acest Sfânt și mare Sinod s-a reunit în anul 786 în Constantinopol, însă a fost 
împiedicat de trupe militare care susțineau pe ereticii iconoclaști. În anul următor, 
în 787, Sfântul Sinod s-a reunit la Niceea, iar acolo, părinţii Sinodali au stabilit în- 
vățătura de credinţă cu privire la cinstirea icoanelor. 


Noi le cinstim şi ne închinăm înaintea lor, însă închinarea nu se opreşte la obiectul 
în sine al icoanei, ci urcă la prototip, adică la cel reprezentat pe icoană, precum 
Mântuitorul sau aţi sfinţi. Icoanele, au hotărât părinții sinodali, se sfințesc prin 
asemănare cu prototipul şi prin afierosire sau punerea numelui pe ele. 


Sfântul Tarasie a avut un rol esenţial în desfăşurarea Sinodului, bucurându-se de 
cinstirea tuturor. 


Erau cunoscute în epocă virtutea şi austeritatea viețuirii sale precum şi dragostea sa 
milostivă pentru cei săraci şi aflați în suferință. 


Suferința trupească a împărtăşit-o şi el îndelungat. A adormit în Domnul în anul 
806 fiind deopotrivă plâns atât de casa imperială, cât mai ales, de creştinii Con- 
stantinopolului. 


Sfântul Tarasie a fost îngropat în mânăstirea tuturor Mucenicilor fondată de el pe 
cealaltă parte a Bosforului. 


Ne-a rămas de la Tarasie un cuvânt de laudă la sărbătoarea Intrării în biserică 
Maicii Domnului de o frumuseţe aparte, care lasă să se vadă elocinţa și evlavia 
sfântului patriarh. 

svmmiauei (O) TRINITASTV 


—SFINȚIrz pri 


SFÂNTUL TARASIE A ACCEPTAT SĂ FIE 
NUMIT PATRIARH ATUNCI 

CÂND PUTEREA IMPERIALĂ I-A PERMIS 
SĂ REUNEASCĂ UN SINOD. 

ACESTA A PROCLAMAT CINSTIREA 


SFINTELOR ICOANE. 


H TARASIE, 


SF RAR 
PATRIARHUL CONSTANT INOPOLULUI 


25 FEBRUARIE 


UNUL DINTRE CEI CĂRORA 
LE DATORĂM RESTABILIREA 
CULTULUI ICOANELOR ESTE 
"SFÂNTUL TARASIE. 


e Sursa: 
fe https://www.trinitas.tv/sfantul-ierarh-tarasie-patriarhul-constantinopolului-25-februarie/ 

Pr. Ştefan Sfarghie - Sinaxar - Sfântul ierarh Tarasie, patriarhul 
Constantinopolului 


Sfântul Tarasie (7806) s-a născut la Constantinopol, iar părinții săi se numeau 
Gheorghe şi Eucratia. Urmând pilda tatălui său, Tarasie a ajuns la dregătoria de 
sfetnic împărătesc. Cu toate că avea o funcție mare, Tarasie trăia în taină o viaţă de 
adâncă evlavie. 


În acea vreme, Biserica lui Hristos era tulburată de erezia iconoclastă. În 752 se 
ținuse la Constantinopol un sinod în cadrul căruia această erezie biruise. De aceea, 
mulți creştini nu îndrăzneau să mărturisească învăţătura cea adevărată a Bisericii, 
moştenită de la Sfinţii apostoli, conform căreia cinstirea icoanelor este permisă. În 
urma acelui sinod, împărații i-au întemnițat pe mulţi creştini care nu voiau să ardă 
sfintele icoane. 


În acele vremuri tulburi, ochii tuturor erau îndreptaţi spre Sfântul Tarasie pentru ca 
el să devină patriarh al Constantinopolului. 


Însăşi împărăteasa Irina (797-802) l-a îndemnat să accepte înalta slujire. Sfântul 
Tarasie a primit aceasta, dar cu un singur preţ: împărăția Bizanțului să adune într- 
un sinod pe toată lumea, pe solii întregii creştinătăţi, aşa încât să se refacă unitatea 
de credinţă. 

Împărăteasa Irina a primit acest sfat, iar Sfântul Tarasie a fost sfinţit patriarh al 
Constantinopolului şi a fost convocat astfel cel de-al 7-lea Sinod Ecumenic de la 
Niceea, în anul 787. 


La sinod, erezia iconoclastă a fost osândită, iar dreapta credinţă statornicită, şi anu- 
me aceea că cinstirea icoanei nu merge la icoana însăşi, ci la chipul înfățişat pe ea. 


Deci, cârmuind Biserica lui Hristos timp de 22 de ani, Sfântul Tarasie s-a mutat în 
pace la Domnul. 

Iulian Dumitraşcu - Calendar Ortodox - Sfântul ierarh Tarasie, patriarhul 
Constantinopolului 


Sfântul Tarasie, patriarhul Constantinopolului s-a născut în Constantinopol (Bi- 
zanț). Părinții săi, Gheorghe şi Encratia, erau oameni înstăriți. Tatăl său era slujitor 
împărătesc şi chiar Tarasie a fost nobil și secretar la curtea imperială. 


În luna septembrie, anul 780, împăratul Leon al IV-lea, iconoclastul, a murit pe ne- 
aşteptate. Moştenitorul tronului, Constantin al VI-lea era un copil în vârstă de 10 
ani. Împărăteasa Irina a rămas regentă până la majoratul fiului său. Era deci împă- 
răteasă (780-803). Irina a urmărit două scopuri în domnia ei: să-şi păstreze tronul 
prin orice mijloace şi să restabilească cinstirea sfintelor icoane. Pentru împlinirea 
acestui scop din urmă a fost ajutată mult de fostul secretar imperial, Tarasie, ajuns 
patriarh în anul 784. 


Lupta împărătesei şi a lui Tarasie nu a fost uşoară. Prima încercare de a se ţine un 
Sinod Ecumenic în Constantinopol în anul 786 a dat greş. De abia în anul următor, 
787, după ce s-au luat toate măsurile de înlăturare a oricărei primejdii, s-a ţinut 
Sinodul al VII-lea Ecumenic în Niceea. Acesta a restabilit Ortodoxia şi închinarea 
la sfintele icoane. 


Tânărul împărat s-a căsătorit în luna noiembrie a anului 788 cu Maria d'Amnia, iar 
după câţiva ani a crezut de cuviinţă să o trimită la mănăstire pentru a se putea recă- 
sători cu o domnişoară de la curte, pe nume Teodota. Impăratul spunea că soţia sa a 

vrut să îl otrăvească. Patriarhul Tarasie s-a împotrivit, apărând nevinovăția Mariei, 
ştiind adevărul. 


Astfel, nu i-a dat binecuvântare nici pentru alungarea împărătesei Maria, nici pen- 
tru noua căsătorie săvârşită totuşi în palat, în septembrie 795, de un preot caterisit. 


Patriarhul Tarasie a păstorit până în anul 806, când a trecut la Domnul, după 22 de 
ani de luptă pentru Hristos. A fost îngropat în mănăstirea zidită de el pe malurile 
Bosforului. 


Tropar, glasul 4: Îndreptător credinţei și chip blândețelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; părinte ierarhe Tarasie, roagă pe Hristos 
Dumnezeu să mântuiască sufletele noastre. 

Proloagele din 25 februarie 


Luna februarie în 25 de zile: pomenirea celui întru Sfinţi, părintele nostru 
Tarasie, arhiepiscopul Constantinopolului (+806). 


Sfântul 'Tarasie s-a născut în Constantinopol, din părinţii Gheorghie şi Eucratia. 
Tatăl lui era înalt dregător al împărăției. Urmându-i pilda, tânărul Tarasie a intrat în 
rânduiala vieţii din lume şi a ajuns la dregătoria de sfetnic împărătesc, deşi ducea, 
în taină, o viață de adâncă evlavie. Era, însă o vreme când Biserica lui Dumnezeu 
trecea printr-o mare tulburare: împărații Constantinopolului luptau pe față împo- 
triva cinstirii Sfintelor icoane. 


În Constantinopol se ţinuse un sinod (752), în frunte cu patriarhul Paul, în care 
biruise erezia împăraților, că icoanele sunt idoli, neîndrăznind nimeni, de frică, să 
mărturisească învăţătura Bisericii, moștenită de la Sfinţii apostoli. În urma acestui 
sinod, împărații au început să întemniţeze şi să dea morţii pe cei ce nu socoteau 
icoanele idoli şi nu ardeau Sfintele icoane. 

Creştinătatea ortodoxă din afara împărăției a început să rupă legăturile cu Biserica 
împăraţilor din Constantinopol, căzută în rătăcire. Mustraţi de conştiinţă, episcopii 
şi patriarhul însuşi, şi-au părăsit scaunele şi slujbele lor. În acest timp de grea 
încercare şi pentru Biserică şi pentru împărăție, ochii tuturor, pentru slujirea de pa- 
triarh, s-au îndreptat spre Sfântul Tarasie. 


Bine credincioasa împărăteasă Irina însăși (797-802) s-a unit cu acest gând şi i-a 
făcut chemare. În cele din urmă, sfântul a primit, dar, cu un singur preţ: împărăţia 
Bizanțului să adune într-un sinod a toată lumea, pe solii întregii creştinătăţi, aşa în- 
cât, hotărârea luată, să refacă unitatea de credinţă, atunci ruptă, a creștinătății de 
pretutindeni. 


Împărăteasa a primit, Sfântul Tarasie a fost sfinţit patriarh al Constantinopolului şi, 
aşa, s-a ținut Sinodul al şaptelea a toată lumea, de la Niceea(787). Erezia împă- 
raților a fost orânduită și dreapta credinţă statornicită: icoana nu este un idol, cin- 
stirea icoanei nu merge la icoana însăși, ci la chipul din cer, înfăţişat pe icoană. lar 
cinstirea noastră este o cinstire de adorare, dacă merge la Dumnezeu, o cinstire de 
venerație, dacă merge la un sfânt şi o cinstire de supravenerare, dacă merge la 
Maica Domnului. 


Pentru creștinătate, împărăția Sfintei Irina şi păstoria Sfântului patriarh Tarasie au 
fost, astfel, ca o străfulgerare de dreaptă credinţă. 


Deci, trăind cu dreaptă evlavie şi cu cinstire, atât de la popor cât și de la împărați, 
zidind o mânăstire, de cealaltă parte a Bosforului, strângând apoi mulţime de mo- 
nahi, pe săraci miluind şi Biserica bine cârmuind-o timp de douăzeci şi doi de ani 
şi două luni, Sfântul Tarasie cu pace s-a săvârşit şi a fost îngropat în mănăstirea - 
ce singur şi-a făcut-o - la 25 februarie 806. 


Cu ale lui sfinte rugăciuni, Doamne lisuse Hristoase, miluieşte-ne pe noi. Amin. 
Intru această zi, cuvânt al Sfântului Antioh, despre chemarea lui Dumnezeu. 


Fiindcă Domnul Dumnezeu ne cheamă pe noi prin lege şi prin prooroci, prin 
apostoli şi evanghelişti, iar, mai mult, ne şi roagă, nu se cade nouă, din lene, a nu 
lua în seamă chemarea Lui, la mântuirea noastră, ca nu cumva, pentru întârziere, să 
ni se încuie cămara cea dorită și, apoi mult bătând, în zadar, să fim fără de nici un 
folos. Ci, mai bine, să ne sârguim, o, fraţilor, ca să ajungem la cetatea cea mare, la 
Ierusalimul cel de Sus, care este maica noastră, a tuturor celor ce viețuim. Este țara 
întru care străluceşte Lumina cea neînserată, Ochiul cel neadormit, Dătătorul 

Bunătăţilor celor veşnice. Deci, o, fraților, de ne vom apropia, cu frică şi cu dra- 
goste, de Stăpânul nostru cel bun, apoi vom vedea toată lumea îngerilor şi a arhan- 
ghelilor. Şi, oricât ar fi de mulți îndrăgitorii Ierusalimului celui de Sus, toți vor 
gusta din mângâierile lui. Că din pârâul cel cu apă vie se vor adăpa. 


Să năzuim spre Acela care a zis: "Apropiaţi-vă de Mine şi Mă voi apropia de voi." 
Să ascultăm pe Dătătorul de Lege, Cel ce zice: "De veţi asculta glasul Meu, Îmi 
veți fi Mie popor ales, împărătească preoție, neam sfânt". Că zice: "Fiţi sfinți, că 
Eu sfânt sunt, Domnul Dumnezeul vostru, şi popor ales v-am luat pe voi Mie”. 


Iar la Înţelepciune zice: "Apropiaţi-vă de Mine, cei ce Mă doriţi pe Mine, şi din bu- 
nătățile Mele vă veţi sătura, pentru că mai dulce decât mierea sunt Eu. Că, cel ce 
Mă mănâncă, nu va mai flămânzi, şi cel ce Mă ascultă pe Mine, nu se va ruşina." Și 
iarăşi: "Veniţi de mâncaţi pâinea Mea şi beţi vinul pe care l-am pregătit vouă şi lă- 
saţi nebunia voastră. Căutaţi înţelepciunea şi veţi trăi”. 


lar David zice: "Apropiaţi-vă de Dânsul, şi vă veţi lumina şi fețele voastre nu se 
vor ruşina". 


Iar apostolul zice: "Dacă aţi înviat împreună cu Hristos, apoi cele de sus le căutați, 
unde este Hristos de-a dreapta Tatălui, șezând". Și mai zice încă: "Drept aceea, 
iată, nu sunteţi străini şi pribegi, ci cetăţeni cu sfinţii și cu cei apropiaţi ai lui Dum- 
nezeu". 


Deci, să ne apropiem de scaunul lui Dumnezeu, ca să luăm milă şi să aflăm dar la 
vremea cea prielnică. lar, lubitorul de oameni Dumnezeu ne cheamă pe noi, zi- 
când: "Veniţi la Mine, toți cei osteniți și împovărați şi Eu vă voi odihni pe vol. 
Luaţi jugul Meu asupra voastră şi vă învăţaţi de la Mine, că sunt blând şi smerit cu 
inima şi veţi afla odihnă sufletelor voastre. Că jugul Meu este bun şi sarcina Mea 
uşoară este"(Matei 11,28-30). Deci, acestea le grăieşte, şi ne cheamă pe noi, Însuşi 
Hristos, Dumnezeul nostru. 


Întru această zi, cuvânt al Sfântului Evagrie monahul, despre mântuirea sufle- 
tului. 


În inima celui blând se odihnește înţelepciunea, iar sufletul cel ostenitor este scau- 
nul nepătimirii. Lucrătorii cei răi îşi vor lua plată rea, iar, lucrătorilor celor buni, li 
se va răsplăti cu bună plată. Cel ce întinde laţul altuia, în laţ va cădea şi el. Mai bun 
este un țăran blând, decât un orăşean iute și mânios. luţimea pierde cunoştinţa, iar 
îndelungă răbdarea o adună pe ea. Cum este un vânt tare în largul mării, așa este 

mânia în inima omului. Cel ce se roagă lui Dumnezeu, fuge de ispite, iar inima cea 
netrebnică tulbură cugetul. 


Să nu te înveselească prea mult pe tine băutura, nici să te saturi de bucate, ca să nu 
se îngrașe carnea trupului tău, că, apoi, te vor împresura pe tine gândurile cele 
spurcate. Să nu zici: "Astăzi este praznic, să bem; iar mâine este Duminică mare, să 
facem praznic." Că praznicul călugăresc nu este aşa, ca, adică, să-ți saturi pân- 
tecele. 


Paştile Domnului sunt ieșirea din răutăți, iar Cincizecimea este învierea sufletului. 
Praznicul lui Dumnezeu este nepomenirea de răutăți, că pe pomenitorul de rău îl va 
apuca plânsul, iar Cincizecimea Domnului este învierea dragostei. Cel ce urăşte pe 
fratele său, în cumplită cădere cade. Praznicul lui Dumnezeu este înţelegerea cea 
adevărată, iar cine caută înțelegere mincinoasă, va muri urât. Mai bine este a 
flămânzi cu inima curată, decât a prăznui cu suflet necurat. 


Cel ce-şi curăţă gândurile cele rele din inima sa, acela este cel ce şi-a ucis pruncii 
săi cu piatră. Călugărul somnoros va cădea în rele, iar cel priveghetor, ca o pasăre 
uşoară este. Să nu te dedai pe tine la priveghere deşartă şi seacă şi să nu laşi cu- 
vintele cele duhovnicești, pentru că Domnul priveşte în suflet şi te va scoate pe tine 
din tot răul. Somnul cel mult înmulțește gândurile, iar privegherea cea bună le 
împuţinează pe ele. Somnul cel mult aduce griji şi necazuri, iar cel ce priveghează 
scapă de acestea. Adu-ţi aminte totdeauna de ieşirea ta din această lume şi să nu 
uiţi judecata cea veşnică şi nu va fi păcătuire în sufletul tău. Prin pocăință să-ţi 
îndreptezi sufletul tău, iar prin milostenie şi blândeţe să-l întăreşti pe el, chiar de va 
năvăli asupra ta duhul cel grabnic. Dar, atunci, să nu-ţi laşi chilia ta şi, iarăşi, să nu 
pierzi vremea prielnică. Că, precum cineva curăţeşte argintul, aşa se va curăţi şi 
inima ta. Și, precum aurul și argintul se curăţă prin foc, aşa şi inima călugărului se 
curăţeşte prin ispite. Duhul tulburării goneşte lacrimile, iar duhul necazului sfă- 
râmă rugăciunile. 


Leapădă de la tine mândria şi deşarta slavă, departe, să o gonești; că acela ce acum 
nu voieşte slavă, se va mări în veacul ce va să fie, întru Iisus Hristos Domnul no- 
stru. 


Intru această zi, cuvânt al Sfântului Efrem Sirul, către monahi. 
In viaţa aceasta lumească, cel ce îşi împodobește trupul său şi-l schimbă cu felurite 


haine, acela slavă omenească are. lar în cinul monahicesc, cel ce pe acestea le de- 
faimă şi ia aminte numai la trebuinţa cea de nevoie a trupului, îşi câştigă lui slavă 

în ceruri, după cel ce zice: "De avem haine şi acoperământuri, cu acestea să ne 
îndestulăm. Deci, să slujim cu bună plăcere lui Dumnezeu, Celui ce ne-a slobozit 
pe noi şi să nu ne amăgim cu patimile stricăciunii, nici să luăm aminte la podoaba 
hainelor, a culionului, a brâului sau până şi la frumuseţea paramanului. Ci, pe cele 
smerite şi lipsite de slava deşartă, să le căutăm şi să le iubim, după cum se cuvine 
sfinţilor”. Întru îmbrăcămintea hainelor, să nu te lauzi, aducându-ţi aminte de cojo- 
cul lui Ilie şi de sacul lui Isaia, precum este scris: "Mergi, ia sacul de la mijlocul 
tău şi încălțămintele dezleagă-le de la picioarele tale”. Nici îmbrăcămintea Bote- 
zătorului nu o uita. Deci, nu fi arătos la vedere, prin haină strălucită, ci, prin fapte 
bune să strălucească lumina ta înaintea tuturor, ca să fie proslăvit Domnul. 


A căruia este slava. Amin. 

Mitropolitul Augustin de Florina - Predică la pomenirea Sfântului Tarasie (25 
februarie) - „Smerenia sfinţilor” 


Biserica, iubiţilor, ca să-i înveţe pe copiii ei marile adevăruri ale credinţei, folo- 
seşte icoane; icoane pe care le zugrăveşte în faţa lor când prin cuvinte, când prin 
culori. 


De exemplu, prin cunoscuta Parabolă a fiului risipitor, Biserica noastră ne prezintă 
o icoană, folosind cuvintele Evangheliei: icoana omului care se pocăieşte şi cade la 
picioarele tatălui şi-şi cere iertare pentru toate păcatele făcute. Prin această fru- 
moasă parabolă a fiului risipitor, icoană a pocăinţei sincere, Biserica ne invită şi pe 
noi, fiu risipitori mai mici, să ne pocăim cu sinceritate şi să cerem iertare de la 
Tatăl cel ceresc. Se cuvine ca noi toţi, da, noi toți, mireni şi clerici, femei şi 
bărbaţi, săraci şi bogaţi, împărați şi patriarhi, toţi fără excepţie, cât mai trăim în 
această lume deşartă, să arătăm adevărată pocăință şi cu durere în inimă şi lacrimi 
în ochi să spunem şi noi: „Părinte, am greşit la cer şi înaintea Ta şi nu mai sunt 


> 


vrednic să mă numesc fiul Tău” (Luca 15,21). 


Dar Biserica, în afară de aceste icoane, pe care ni le zugrăveşte prin învăţătura ei, 
foloseşte şi alte icoane, care se zugrăvesc cu culori pe lemn. Şi dă o mare impor- 
tanţă şi acestora. 


Biserica noastră sărbătoreşte pomenirea unui mare erou şi apărător al Ortodoxiei, a 
Sfântului 'Tarasie, care s-a luptat mult pentru ca Biserica să aibă icoane, icoanele 


Ar Dr De De Dr de De Dr De De De e De Dr dr De de De e de dr fr Ar A 


Xp E PP IP IP IP 3 E II II II 2 E E E E E XXX 


De De de De Dr de De De De De De Dr Dr de De De de De Dr Dr De de de dr drd 


Xp XP XP XP 3 3 DE 2 E 30 E 3 2 2 2 2 E 30 30 IE IE 2 E DP XX 


lui Hristos, ale Maicii Domnului şi ale sfinţilor. Cât de mult se împodobeşte şi se 
înfrumuseţează Biserica atunci când are icoane, dar şi cât de multe învaţă poporul 
de la icoane! În bisericile bizantine, printre alte icoane, zugravii pictau şi unele mi- 
nuni ale lui Hristos, dar şi anumite parabole. De exemplu, au zugrăvit şi Parabola 
fiului risipitor. Astfel, credincioşii aveau în faţa lor o icoană dublă; pentru că 
aceluia care vedea zugrăvită Parabola fiului risipitor 1 se năştea curiozitatea de a-l 
întreba pe preot şi de a asculta din gura lui frumoasa parabolă, dacă era analfabet. 
În felul acesta se învăţa de două ori: şi din cele care se priveau şi din cele care se 
auzeau. 


Cât de mult am fi învăţat dacă într-un loc al bisericii ar fi fost şi astăzi zugrăvită 
icoana cu fiul risipitor, de exemplu! 


Despre Sfântul 'Tarasie, care este sărbătorit pe 25 februarie şi care s-a luptat pentru 


sfintele icoane, vom vorbi aici. 
Ste ste se 


Sfântul 'Tarasie s-a născut în Constantinopol în secolul al VIII - lea într-o perioadă 
foarte tulbure, pentru că lumea de atunci era despărțită în două tabere: o tabără erau 
ortodocşii, care voiau să aibă în biserică icoane; alta erau ereticii, iconomahii, care 
voiau să arunce şi să ardă toate icoanele. Familia lui Tarasie aparţinea taberei 
ortodoxe. Părinţii lui erau evlavioşi. Astfel Tarasie a fost educat într-un mediu 
ortodox. Şi deoarece avea o mare chemare faţă de studiu, părinţii lui l-au trimis la 
şcoli. A studiat şi s-a pregătit foarte bine. Încă tânăr fiind a devenit funcţionar 
superior la palat. Atunci, împărăteasă era Irina. 


Din cauza groaznicului război pe care îl duceau iconomahii, patriarhul Pavel de 
atunci a obosit, a demisionat, s-a dus într-o mănăstire şi peste puţin timp a murit. 


Acum cine avea să devină patriarh? Împărăteasa voia să devină Tarasie. Şi nu doar 
împărăteasa şi nobilii, ci şi întregul popor bine credincios. Pe el l-au considerat 
vrednic în acele zile dificile. Dar Tarasie era un suflet smerit. Îşi simţea neputinţa 
şi păcătoşenia şi încercase să evite greaua demnitate. Dar în urma unei mari pre- 
siuni a cedat şi a acceptat să fie hirotonit, însă cu condiţia convocării unui Sinod 
Ecumenic pentru a fi soluționată chestiunea icoanelor, iar lumea să-şi redobân- 
dească pacea. Condiţia aceasta a fost acceptată. Tarasie a fost hirotonit şi instalat 
ca patriarh. Iconomahii, care erau o tabără foarte puternică, i-au pus multe piedici. 
Dar Sfântul Tarasie a învins toate piedicile, iar la sfârşit, la Niceea din Asia Mică, 
în 787, a avut loc Sinodul al VII - lea Ecumenic, care i-a şi condamnat pe icono- 

mahi. A fost o luminoasă biruinţă a Ortodoxiei, iar principalul ei autor a fost 
Sfântul Tarasie. 


Dar Sfântul Tarasie nu s-a luptat doar pentru credinţă. S-a luptat şi pentru morală. 
Voia ca ortodocşii - şi desigur cei care deţineau mari demnități - să trăiască potrivit 
învățăturilor Ortodoxiei. Şi pe oricine vedea că iese de pe linia aceasta, că încalcă 
legile Bisericii şi că trăieşte o viaţă stricată, îl mustra pentru exemplul său rău. 


Când tânărul împărat Constantin al VI - lea, fiul Irinei, şi-a izgonit femeia legiuită 
pentru a lua alta, patriarhul Tarasie s-a împotrivit acestei dorinţe nelegiuite a împă- 
ratului. Dar împăratul a găsit un preot nevrednic care l-a cununat în chip nelegiuit. 
Sfântul Tarasie, care nu a dat permisiunea preotului ca să cunune cuplul nelegiuit, 
l-a caterisit imediat pe preot. 


Împăratul s-a mâniat. A împresurat episcopia cu soldaţi şi l-a ameninţat pe patriarh 
cu exilul. Dar Sfântul Tarasie nu a cedat. Avea şi poporul alături de el. Şi dacă în- 
drăznea împăratul să-i facă vreun rău lui Tarasie, poporul s-ar fi răsculat şi ar fi fă- 
cut revoluţie. Împăratul s-a temut. 


Trimisului împărătesc care cerea un compromis, Tarasie i-a răspuns: Spuneţi împă- 
ratului că Tarasie nu cedează. Cum va sta împăratul în faţa lumii? Cum îi va pe- 
depsi pe bărbaţii care îşi lasă femeile lor şi se duc cu alte femei, de vreme ce el, cel 
dintâi a dat un exemplu rău? Carte de despărțire nu-i dau. Nunta nelegiuită pe care 
a făcut-o nu o binecuvintez. Prefer să fiu răsturnat de pe tron decât să binecuvintez 
astfel de nelegiuiri... Astfel a răspuns Tarasie trimisului împăratului. 


Poporul bine credincios a stat de partea sfântului patriarh, iar patriarhul a rămas în 
tron. A rămas pe tron nu pentru onoruri şi slavă, ci pentru a sluji poporul lui 
Dumnezeu. O mare avere, pe care a moştenit-o de la părinţii săi bogaţi, a împărţit-o 
săracilor. 


Trăia o viaţă ascetică. Se ruga şi studia Sfânta Scriptură şi pe Părinţi şi învăţa con- 
tinuu. 


Clericii stricaţi nu puteau să rămână lângă el. Şi pe acei preoţi, care dăduseră bani 
episcopilor nevrednici ca să-i hirotonească, i-a izgonit din Biserică şi a emis o lege: 
acela care devine preot cu bani să fie caterisit. Pentru că banii pe care îi dă cineva 
ca să cumpere harul dumnezeiesc sunt ca banii pe care i-a luat luda pentru a-L vin- 
de pe Învățătorul. 

Preotul, care vrea să-şi păstreze la înălțime preoţia sa, nu se cuvine să ia bani pen- 
tru el însuşi când săvârşeşte Tainele. De aceea, şi noi, în jurisdicţia noastră, am 
interzis preoţilor să ia bani la diferitele slujbe. Am întrerupt şi aşa-numitele „noro- 
ciri” (banii pe care i-ar primi un preot în afara salariului - n.tr.), deoarece şi acestea 
sunt un fel de simonie, pe care a condamnat-o Tarasie. 


După această digresiune să revenim la Sfântul Tarasie. Douăzeci de ani a rămas în 
tron. Nici o zi nu a încetat să lucreze şi să se ostenească pentru popor. După aceea, 
s-a retras într-o mănăstire, pe care o zidise el însuşi, şi acolo, ca şi cum era ultimul 
păcătos, plângea şi cerea mila lui Dumnezeu. 


Auziţi, creştinii mei? Un patriarh, care a trăit o viaţă sfântă, a făcut minuni şi a slă- 
vit Biserica, plânge pentru păcatele lui. Şi noi, clerici şi mireni, ce facem? Unde 
sunt lacrimile noastre? Unde este pocăinţa noastră? Din păcate, nu ne învaţă exem- 


plul Sfântului Tarasie, care plângea şi cerea mila lui Dumnezeu. 


Fie ca prin mijlocirile Sfântului Tarasie, marele apărător şi erou al Bisericii, 
Dumnezeu să ne dea şi nouă pocăință adevărată. 


Mitropolitul Augustin Kandiotis 


Sursa: Cartea "Flori înmiresmate” - episcopul Augustin Kandiotis 

Pr. Ioan Iovan despre Sfântul Tarasie, arhiepiscopul Constantinopolului 


Scris de Claudiu Balan 
Transcript: 


"Acuma am uitat ceva şi vreau să îmi plătesc datoria pe care v-o am. Vârsta sau ce 
m-a făcut să uit din predică să vorbesc despre Sfântul Tarasie chiar în ziua de 
astăzi... Mă acceptați să mă completez? 


Credincioşii: Da, părinte! 


Acest Sfânt 'Tarasie a fost ca într-un fel de grad de ministru. A fost civil: nici se- 
minar, nici Teologie, nici nimic. Și aşa era de curat cu viaţa încât l-au ales patriarh. 
EI s-a dat să nu primească, că este nevrednic, că el nu ştie nimic şi nu l-au acceptat, 
până la urmă a trebuit să fie hirotonit şi l-au făcut patriarh. Ce se întâmplă? Acest 
patriarh iubea foarte mult Liturghia. Văzând că nu vine lumea şi că mai curând se 
duce la piaţă a făcut un lucru pentru care azi l-ar caterisi pe loc: a luat antimisul de 
pe Sfânta Masă, acoperământul acela care este cu Sfintele Moaşte, fără de care nu 
se face Liturghia. Acesta este antimisul. Este un veșmânt, se desface, şi pe ea se 
face sfințirea Darurilor, tot ce cade se şterge cu buretele, şi în colț sunt moaşte de 
la un sfânt, ca să înţeleagă toţi că nici pe vrednicia episcopului, nici pe vrednicia 
unui preot se face Liturghie, că nu suntem vrednici! Dar pe vrednicia moaştelor 
unui sfânt, fost martir, ierarh sau ce este. 

Eh, aşa a făcut sfântul şi a dus antimisul şi a vorbit şi i-a spus diaconului: Aşează o 
masă acolo, în piaţă, în mijlocul pieţei a făcut Liturghie. Bineînţeles a împărtaşit 
acolo, care era în biserică 1-a dus acolo şi ştiţi ce le-a spus sfântul? „Fraţilor și 
oameni buni, n-aţi venit la Hristos, uite, a venit Hristos la voi! Rușinaţi-vă şi veniţi 
la EI!” Şi i-a băgat pe toţi pe urmă în biserică şi mulţi, foarte mulți s-au folosit şi 
nu mai lipseau de la Sfânta Liturghie. 


Nu cere Dumnezeu toată ziua Sfinte Liturghii, dar cum era şi atunci, o oră-două să 
dai lui Dumnezeu nu este mult. (...) 


Tot acesta, când împăratul a vrut să dea la o parte pe împărăteasă, să-şi ia o femeie 
mai uşoară, l-a mustrat şi a zis că nu se cuvine să faci sminteala asta. ȘI atunci l-a 
trimis în surghiun împăratul, l-a scos din scaun, cum de îndrăzneşte să îi facă aşa şi 
l-a trimis la o mănăstire de canon, ca să fie vinovat. 


După ce a terminat canonul şi şi-a dat seama pentru că poporul pe urmă s-a întors 
împotriva împăratului, l-a dus (nu ştiu cât a stat, câțiva ani de zile) locul s-a in- 
versat şi împăratul a ajuns ţinta unui proces şi a fost condamnat la moarte. 


Pe vremea accea, Biserica era locaş de refugiu, n-aveai voie să prinzi nici pe un 
arestat, nici pe un condamnat la moarte. A ajuns în biserică, nu ai voie să pui mâna 
pe el. Era socotit imun, nu aveai voie să te atingi de el dacă s-a refugiat. 


Să vedeţi... împăratul s-a refugiat în biserica Sfântului Tarasie. Hm? N-a zis împă- 
ratului: „Ce te ascunzi, că pe mine m-ai pedepsit?” Ci îl scotea, iubiţi credincioși, 
din altar, îl acoperea cu mantia lui (...) lată cum a răspuns el la răutatea împă- 
ratului: l-a acoperit, l-a ţinut, l-a găzduit. 


Dragii mei, încheierea vieții lui e o frumuseţe. Nu i-a lipsit o zi la Liturghie. Și 
când nu mai putea, își dădea seama că se sfârşeşte, 1-a rugat pe diaconi să îl ducă să 
mai facă o Liturghie, fiind sprijinit de ei a făcut Liturghie. 


Dar viaţa lui, iubiţi credincioşi, e plină de minuni. (...) Eu m-am hotărât să îl iubesc 
pe Hristos şi potirul Lui Că dacă îl am pe EI în braţe (şi nu vreau numai să Îl am 
eu, vi-L dau şi vouă) vi-L recomand, să ştiţi... sănătoşi, bolnavi, cum îţi fi... Hristos 
este sănătatea noastră, este puterea noastră, este viaţa noastră, este sfârşitul nostru. 
Amin!" 


Sursa: 

Pr. loniţă Apostolache - Sfântul ierarh Tarasie, un apologet al sfintelor icoane 


25 feb, 2022 


Între marii apologeţi ai sfintelor icoane din secolul al 8-lea se numără şi Sfântul 
ierarh Tarasie. Patriarh al Constantinopolului între anii 784 şi 806, acest mare măr- 
turisitor al primului mileniu creştin a avut prin teologia sa un aport considerabil în 
edificarea doctrinei iconologice din cadrul celui de-al VII-lea Sinod Ecumenic de 
la Niceea (787). 


Apropiat al Sfintei împărătese Irina, fiind o vreme secretarul personal al acesteia în 
perioada de regență, cultivatul şi cărturarul teolog Tarasie a fost rânduit spre cea 
mai înaltă slujire clericală a imperiului direct din rândul laicatului. 


Sfetnicul Sfintei împărătese Irina 


La moartea fostului patriarh al capitalei, Pavel, Sfânta împărăteasă Irina, simțind 
încă apăsarea pericolului crizei iconoclaste, care era departe de a fi rezolvată, tre- 
buia să aleagă providenţial pentru binele mântuitor al Bisericii. Era pregătită pentru 
eventualele nemulțumiri şi discuţii care urmau să apară în consecinţa acestei ale- 
geri, însă era foarte sigură că marea capacitate teologică a Sfântului Tarasie şi mai 
ales ataşamentul său faţă de credinţa cea adevărată erau soluţia de rezolvare a cri- 
zei doctrinare. 

Aşa se face că, în ziua de 25 decembrie 784, a fost hirotonit şi întronizat ca patriarh 
al Constantinopolului. După învestire, patriarhul „a trimis o enciclică, însoțită de o 
mărturisire de credinţă adresată papei Adrian | al Romei şi patriarhilor răsăriteni, 
care, datorită iconoclaştilor din Constantinopol, întrerupseseră legăturile cu Con- 
stantinopolul. 


Pentru că Tarasie fusese mai înainte de alegere simplu laic, papa şi-a arătat nemul- 
țumirea, reamintind încălcarea normelor canonice. 1 s-a cerut lui Tarasie să con- 
damne hotărârile sinodului iconoclast de la Hieria. 


În şedinţa a doua a Sinodului al VII-lea Ecumenic (26 septembrie 787), Tarasie a 
ştiut să poarte astfel discuţiile încât să dea satisfacție papei fără a recunoaşte în 
vreun fel pretenţiile lui de primat” (Pr. dr. Constantin Băjău, Curs pentru maste- 
ranzi, Craiova, 2018). 


Preşedintele Sinodului al VII-lea Ecumenic 


Sfântul 'Tarasie este unul din promotorii celui de al VII-la Sinod Ecumenic de la 
Niceea. Alături de Sfânta împărăteasă Irina, patriarhul a cerut convocarea sino- 
dului, ocupându-se personal de toate pregătirile necesare desfăşurării marelui eve- 
niment. 


Convocarea sinodului a avut loc în luna august a anului 787, prima şedinţă desfă- 
şurându-se în Biserica „Sfinţii apostoli” din Constantinopol, sub conducerea pa- 
triarhului Tarasie. Lucrările au fost întrerupte la scurt timp de garnizoana trupelor 
staționate în capitală, constituită din comandanţi şi ostaşi iconoclaşti. Aceştia, ne- 
socotind astfel autoritatea împărătesei, despre care considerau că a urcat pe tron în 
mod nedrept, au descins în biserică şi i-au evacuat cu forța pe episcopi. 


Faţă de acest abuz, patriarhul şi împărăteasa nu au reacţionat deloc în pripă. Totul a 
fost din nou şi cu mai mare grijă calculat, sinodalii fiind chemaţi de data aceasta la 
Niceea, în luna septembrie a aceluiaşi an. Sub o motivaţie circulară din punct de 
vedere istoric, având autoritatea şi puterea primului Sinod Ecumenic de la Niceea, 
cel de al VII-lea Sinod Ecumenic sau Niceea II a aprobat o serie de documente 
dogmatice pentru certificarea definitivă a învăţăturii despre cinstirea sfintelor ico- 
ane. 


„A fost aprobată Epistola papei Adrian către Irina, în ea fiind definită venerarea 
(cucernică şi cinstitoare) care putea fi dăruită icoanelor, ca fiind distinctă de ado- 
rare, ce putea fi adusă doar spiritual lui Dumnezeu. Scrierile lui loan Damaschin şi 

Gherman al Constantinopolului au fost înălțate la rangul de călăuze autentice pen- 
tru aspectele teologice implicate în venerarea icoanei şi a moaştelor (Teodor 
Studitul va fi adăugat mai târziu pe listă)” (Pr. John Anthony MeGuckin, Dicţionar 
de teologie patristică, laşi, 2014, p. 472). 


Contribuţia apologetică a Sfântului Tarasie 


Revenind la Sfântul Tarasie, lupta sa împotriva ereziei iconoclaste începuse cu 
mult timp înainte de sinod. Era pe deplin conştient de marele rău pe care îl adusese 
această schismă şi a făcut tot posibilul să o înlăture. Graţie deosebitelor sale calităţi 
diplomatice şi rafinamentului teologic, el a înfruntat şi a depăşit numeroase dispute 
şi tensiuni ivite în cadrul sinodului, reuşind în cele din urmă să restabilească locul 
teologic şi cultul icoanelor în Biserică. Tot lui i se datorează respingerea oficială a 
unor hotărâri iconoclaste confirmate printr-un sinod local în anul 754. Documentul 
său a fost citit şi aprobat la Niceea II. Acestui demers i se adaugă o serie de scrisori 
şi cuvântări pe care patriarhul le-a dedicat lămuririi teologice a cinstirii sfintelor 
icoane. 


Cu toate acestea, Sfântului Tarasie i s-a reproşat că, în anumite probleme, a tratat 
lucrurile cu prea mare indulgență. Reprimirea episcopilor iconoclaşti a fost una 
dintre problemele ridicate de contestatarii săi, între ei numărându-se şi Sfântul 
Teodor Studitul. 


„După ce împăratul Constantin VI se căsătoreşte a doua oară, el este din nou cri- 
ticat, pentru că a acceptat această căsătorie. Drept răspuns, el îl depune din treaptă 
pe preotul care a oficiat căsătoria. După ce Irina a fost înlăturată de la tron, Tarasie 
oficiază slujba de înscăunare a împăratului Nichifor” (Remus Rus, Dicţionar 
enciclopedic de literatură creştină, Bucureşti, 2003, pp. 801-802). 


Argumente teologice pentru combaterea simoniei 


În afară de teologia sa iconodulă, Sfântul Tarasie a mai scris şi un tratat „împotriva 
simonienilor”, trimis sub forma unei epistole către papa Adrian al Romei. Pe lângă 
bine întocmita argumentație teologică, această lucrare a beneficiat şi de un vădit 
caracter pastoral. 


lată ce spune sfântul patriarh despre acest păcat răspândit în vremea sa mai cu sea- 
mă în cetatea Romei: „Că de se vinde vrednicia preoţiei, apoi de prisos a se cere 
de la dânşii cinstita petrecere a vieții, şi viețuirea cea întru curăţenie şi în fapta 
bună. De prisos este după şi dânşii şi Pavel dumnezeiescul apostol care învaţă: Se 

cade episcopului să fie fără de prihană, treaz, întreg la minte, cucernic, învăţător, 
înfrânat, ținându-se de credinciosul cuvânt al învăţăturii. Ca puternic să fie şi a 
mângâia cu învăţătura cea sănătoasă şi a mustra pe cei ce zic împotrivă (I Timotei 
3, 1). Toate acestea se depărtează de la vânzătorul şi cumpărătorul preoţiei. Deci, 
întrebuinţările cele zise de sfântul ce stau de faţă, hotărăsc străin cu totul de 
preoţie pe cel ce oarecând a dat sau a luat, ori în ce timp, ori mai înainte de 
hirotonie, ori şi după hirotonie. Că luarea este luare oricând. Ci şi toate înain- 
tările cele bisericeşti se ridică pentru darea banilor” (Pidalion, Epistola lui Tara- 
sie al Constantinopolului către Papa Adrian, tâlcuită, p. 530). 


Eruditul patriarh a trecut la cele veşnice în ziua de 25 februarie 806, „fără a vedea 
contra ofensiva iconoclastă inițiată de împăratul Leon al V-lea armeanul (813-820) 
prin Sinodul de la Constantinopol în anul 815”. 


Marea sa carismă teologică şi lucrarea apologetică au fost continuate de nepotul 
său, Sfântul Fotie cel mare, la rândul său patriarh al Constantinopolului. 

Presbiter loviţa Vasile - Sfântul Tarasie al Constantinopolului: cuvinte grele 
asupra ereticilor iconoclaşti 


Sfintele icoane au fost, şi sunt şi acum, ţinta dispreţului evreilor, musulmanilor, 
ecumeniştilor şi, în general, a tuturor vrăjmaşilor lui Dumnezeu şi ai Sfintei Bise- 
rici. Aceştia se ridică şi acum cu multe hule împotriva lor. Biserica însă îşi cunoa- 
şte misiunea şi menirea ei, şi de aceea apără icoanele sfinte împotriva tuturor rătă- 
ciților lumii. 


Astăzi pomenim pe Sfântul Tarasie al Constantinopolului. A rânduit Dumnezeu ca 
el să păstorească turma dreptmăritoare în vremuri grele, când vrăjmaşii văzuţi ai 
Bisericii au împlinit vrerea văjmaşilor nevăzuţi, diavolii, luptând cu multă răutate 
împotriva icoanelor. 


Evreii conduceau din umbră această luptă şi, ne spun cărţile bisericeşti, în Beirut 
au batjocorit o icoană care avea pe ea Preacuratul chip al Mântuitorului nostru lisus 
Hristos. Văzând că şi în Biserică s-au osebit unii care nu sufereau a fi cinstite, 
Sfântul Tarasie a socotit că este de mare trebuinţă ca un Sfânt Sinod Ecumenic să 
se întrunească şi să stârpească această erezie. De aceea el a stăruit pe lângă tânărul 
împărat Constantin şi mama sa Irina. Aşa a fost aleasă cetatea Niceea, unde în 24 
septembrie 787 au început Sfinţii părinţi să vorbească despre erezia iconoclastă şi 

despre sfintele icoane care trebuiau păstrate, împotriva voii tututor vrăjmaşilor 
întunecaţi la minte de diavolul. 367 de Sfinți părinţi s-au adunat la acest Sfânt 
Sinod Ecumenic întru apărarea adevărului revelat. 


Cei care dintre păstorii Bisericii căzuseră în mrejele acestei erezii şi şi-au dat sea- 
ma de păcatul lor, s-au pocăit şi Sfinţii părinți au primit cu bucurie întoarcerea lor 
ŞI i-au iertat. 


Aceştia au citit în auzul tuturor aceste cuvinte: „Cei ce nu cinstesc sfintele icoane 
să fie anatema, cei ce aduc cuvinte din Dumnezeiasca Scriptură împotriva sfintelor 
icoane Să fie anatema; cei ce numesc idoli sfintele icoane să fie anatema; cei ce se 
leapădă de predaniile Sfinţilor părinţi, precum se lepădau Arie, Nestorie, Eutihie, 
Dioscor, şi nu voiesc să le primească pe acelea care sunt arătate lor din dumne- 
zeiasca Scriptură, să fie anatema; cei ce zic că sfintele icoane nu sunt date de 
către Sfinţii părinţi să fie anatema; cei ce grăiesc că Soborniceasca Biserică pri- 
meşte idoli să fie anatema "(După Vieţile Sfinților pe februarie, Ed. Mănăstirea 
Sihăstria, 2005, p. 289-300). 


Aş propune ca distinsele personalităţi din lumea ortodoxă, care participă la întâl- 
nirile ecumenice cu toţi iconoclaştii lumii, să citească cuvintele de mai sus în auzul 
tuturor, apoi să se retragă dintre ei. 


Pentru rugăciunile Sfântului Tarasie, Doamne lisuse Hristoase Fiul lui Dumnezeu, 
miluieşte-ne pe noi păcătoşii. 


Sursa: 


https://ortodoxiacatacombe.wordpress.com/2019/02/25/sfantul-tarasie-al- 
constantinopolului-cuvinte-grele-asupra-ereticilor-iconoclasti/ 

Sfântul ierarh Tarasie, patriarhul Constantinopolului, Turcia (25 februarie) 


ÎL TAFAGHIE 


Acesta s-a născut la Constantinopol din părinți de neam bun, Gheorghe şi Encratia. 
Trecând prin toată înţelepciunea cărții, primi în palatele împărăteşti diferite dre- 
gătorii, iar pentru înţelepciunea şi obiceiul său cel bun ajunse unul din sfetnicii 
împărăteşti. 


Când începu a împărăţi Constantin, fiul lui Leon, cu maica sa Irina, pe când Con- 
stantin avea numai 10 ani, era eresul împotriva sfintelor icoane, început de Leon 
Isaurul. Patriarhul Pavel, care fusese şi în vremea pomenitului împărat Leon, încă 
şi după moartea împăratului se temea să mărturisească pe față adevărata credinţă, 
pricină pentru care lupta împotriva sfintelor icoane se întărea foarte mult în cetatea 
Constantinopolului şi în părțile dimprejur. 


Deci îmbolnăvindu-se, se duse din casa patriarhiei, unde stătuse ca patriarh numai 
4 ani, şi se retrase în mănăstirea Sfântului Flor unde luă sfânta schimă. 

Sfânta împărăteasă Irina (pomenită la 7 august) 


Sfânta împărăteasă Irina dimpreună cu fiul său Constantin merseră la patriarh şi îl 
întrebară: 
- De ce ai făcut asta părinte? 


lar dânsul răspunse: 

- Boala mea şi aşteptarea morţii celei grabnice m-au adus să iau acest chip al schi- 
mei; iar mai ales tulburarea Bisericii și grozăvia m-au silit să las scaunul patriar- 
hiei. Căci nu se putea să scap de cursele credinţei celei rele, de care m-am legat cu 
limba şi cu mâna și de care lucru mă căiesc foarte mult. Să nu lăsaţi mai mult ca 
eresul cel urât să pustiască via lui Hristos, în vremea credincioasei voastre împă- 
Trății. Aveţi lucrător iscusit care poate să păzească învățătura cea adevărată a Bise- 
ricii. 


Impărăteasa îş întrebă: 
- De cine grăieşti aceasta, părinte? 


Răspuns-a patriarhul: 
- De Tarasie grăiesc, care este întâiul dintre sfetnicii voştri cei împărăteşti. 


Mergând credincioasa împărăteasă Irina şi aflându-l pe Tarasie, deşi acesta era în 
haina mirenească, îi ceru să urce la prea înalta treaptă a patriarhiei. 

Tarasie însă răspunse: 

- Văd iarăşi Biserica lui Dumnezeu risipită şi despărțită, şi cumplit este blestemul 
şi depărtarea de la Biserica lui Dumnezeu. De se va aduna sobor a toată lumea și 
toți ne vom uni într-o credință, apoi voi primi, deşi sunt nevrednic şi neiscusit a lua 
cârmuirea Bisericii. 


Auzind aceasta toţi, se învoiră, iar Sfântul Tarasie se înduplecă a urca pe scaunul 
patriarhiei. 


Deci adunându-se la Niceea cel de-al 7-lea sobor, în care fusese în anul 318 şi cel 
dintâi sinod, veniră 367 de cuvioşi părinţi. Acesta ţinu de la anul 783 la anul 787. 


Sinodul al 7-lea ecumenic 


Astfel, din purtarea de grijă a prea sfințitului patriarh Tarasie şi sârguinţa dreptere- 
dincioasei împărătese Irina, se lepădă eresul luptării contra sfintelor icoane, iar pa- 
cea lui Hristos se dărui Bisericii. 

Sfântul Tarasie ocârmui bine biserica lui Dumnezeu, apărând pe cei năpăstuiţi şi 
ajutând pe cei ce erau în primejdie. 


Înfrânarea şi postirea lui erau mari de-a pururea, dormind puţin şi petrecând în ru- 
găciuni şi cugetări duhovniceşti întreaga noapte. Nu se odihni pe pat moale, nici nu 
îmbrăcă haine moi, făcându-se tuturor pildă de smerenie. Spre cei aflaţi în nevoie 
era milostiv, căci hrănea pe cei flămânzi şi îmbrăca pe cei goi, cărora şi bolniţă le 
făcu şi în toate zilele le făgădui hrană din venitul patriarhiei, şi singur le slujea lor, 
iar mai ales în ziua Învierii lui Hristos le punea masa cu mâinile sale. 


Ajungând împăratul Constantin la vârsta de 20 de ani, îndemnat de sfetnicii cei răi, 
o îndepărtă pe dreptcredincioasa împărăteasă Irina, maica sa, de la ocârmuire, 
împărăţi singur şi răzvrătindu-se foarte, începu a viețui în necuviinţă, urând pe 
soția sa Maria, şi păcătuind în taină cu o oarecare Teodotia. 


Pentru aceasta, Sfântul Tarasie îl mustră cu multe cuvinte pline de înţelepciune pe 
tânărul împărat care nevoind a asculta poveţele, o izgoni pe leguita soție la o mă- 
năstire de călugăriţe unde o îmbrăcă în haina monahală cu sila şi se însură cu cea 
zisă mai înainte, care îi era pe deasupra și rudenie după tată. lar mijlocitorul la acea 
nuntă fu un preot oarecare Iosif, econom al Bisericii, fără știrea sfântului patriarh. 
Pentru aceea, preotul acela fu izgonit mai apoi din Biserică. 


Văzând Sfântul Tarasie că nu poate cu niciun chip să despartă acea însoţire nele- 
giuită, ba auzind încă şi că împăratul se lăuda că dacă îl va opri de la nuntă, va ridi- 
ca iară eresul împotriva sfintelor icoane, îl lăsă să petreacă în fărădelegi, ca nu 
cumva răutate mai amară să vină asupra Bisericii. 


Și mâniindu-se împăratul asupra patriarhului, îi făcea diferite supărări, iar sfântul le 
răbda pe toate, împlinind mai departe cele cuvincioase rânduielii sale celei păsto- 
reşti. 


lar pe împărat l-a ajuns pedeapsa lui Dumnezeu, căci după câtăva vreme maica lui 
Irina, văzând viaţa lui cea rea și dorirea lui de a ridica iarăşi luptă împotriva sfin- 
telor icoane, sfătuindu-se cu cei mai de frunte boieri, îl apucă de fiul săi şi îl închi- 
se în palatul în care îl născuse, poruncind să îi scoată ochii, precum şi el făcuse la 
trei unchi ai săi şi fraţi ai tatălui său. Primind astfel de pedeapsă, împăratul muri de 
durere. lar Irina însăşi luă iarăși sceptrul împărăției îndreptând toate cele răzvrătire 
de fiul său. 

Iar Sfântul Tarasie petrecu în pace şi linişte, bine păscând turma lui Dumnezeu. În 
toate zilele de la sfinţirea sa ca arhiereu, săvârșea dumnezeiasca Liturghie şi nici- 
odată nu o lăsa, chiar şi în boală fiind. 


Ajuns la adânci bătrâneţi şi cuprins de boală, în chip paşnic și cu faţa luminoasă îşi 
dădu sufletul în mâinile Domnului căruia Îi slujise cu credincioșie întreaga viaţă, 
din care 22 de ani ca patriarh. Plângându-l toți, îl îngropară în mănăstirea zidită de 
dânsul în Bosfor, de unde începu a dărui tămăduiri tururor celor ce se apropiau de 
mormântul său. Încă și mulţi luând untdelemn din candela ce veghea la mormânt 
şi ungându-se cu dânsul dobândeau tămăduire. 


PE + 


Revărsându-se râurile harurilor Duhului astăzi, la pomenirea ierarhului lui Hristos, 
adapă cugetele credincioşilor şi spală patimile şi spurcăciunile sufletelor. 


Ca un chip însuflețit şi ca un stâlp viu al faptelor bune și al credinţei, stând de față, 
strigi neîncetat cu faptele şi cu cuvintele, înțeleptule, şi pe toţi credincioșii îi în- 
demni să te urmeze. Pentru aceea și ei uitându-se la tine, te cinstesc cu pomenire 
nepieritoare. (din Canonul sfântului ce se citește la Utrenie) 


Ca un soare mare, cu strălucirile dogmelor și ale minunilor, luminezi totdeauna pli- 
nirea lumii, tăinuitorule al celor cerești, prea fericite Tarasie. (Condacul sfântului) 


Cu dumnezeieştile străluciri ale darurilor, prea înțelepte Tarasie, luminezi Biserica 
lui Hristos, propovăduitorule al Dumnezeirii. Că supunând, părinte, ceea ce este 
mai rău celui mai bun, te-ai arătat dumnezeiască oglindă a prea slăvitei Dumne- 
zeiri, celei în trei Lumini, de la care luminându-te, luminezi toată lumea, ierarhe. 
(Luminânda sfântului ce se citeşte la Utrenie) 


Sursa: 


https://sfintisiicoane.wordpress.com/2013/02/25/sfantul-ierarh-tarasie-patriarhul- 
constantinopolului-turei-25-februarie/ 

ro.orthodoxwiki - Tarasie al Constantinopolului 


Cel întru sfinți părintele nostru Tarasie al Constantinopolului, (gr. Tapdorog), a 
fost patriarh al Constantinopolului între anii 784-806. A acceptat tronul constan- 
tinopolitan cu condiția convocării unui Sinod Ecumenic care să tranșeze chestiunea 
cinstirii icoanelor. Prăznuirea lui se face pe 25 februarie. 


Date personale 

Naştere: cca 730, Constantinopol 

Mutare la Domnul (7): 25 februarie 806, Constantinopol 
Localizare: Constantinopol, Imperiul Bizantin 
Naţionalitate: grec 

Date cult: 

Tip: ierarh 

Data canonizării: dată necunoscută 

Prăznuire la data de: 25 februarie 

Recunoaştere: pan-ortodoxă 


Viaţa 
Se crede că Tarasie s-a născut la Constantinopol în preajma anului 730, fund fiul 


Encratiei și al lui Gheorghe, un judecător de rang înalt. Provenea dintr-o familie 
ilustră, având legături de sânge cu familia viitorului patriarh, Sfântul Fotie cel 

mare. A primit o educație aleasă şi a urmat o carieră în administraţia civilă a Impe- 
riului Bizantin. A fost repede promovat la curtea împăratului Constantin al VI-lea 
şi a mamei sale, bine credincioasa Irina împărăteasa. A ajuns până la rangul de 
senator şi în cele din urmă a devenit secretar imperial (asekretis) al lui Constantin 
al VI-lea şi al împărătesei Irina. 


În acea vreme, Biserica era răscolită de tulburările iconoclaste. Patriarhul Pavel al 
IV-lea, care fusese inițial un susținător al iconoclaştilor, însă mai apoi se pocăise, a 
demisionat din funcție pe motiv de boală şi de vârstă înaintată. S-a retras la o 
mănăstire şi a îmbrăcat marea Schimă. 


Când împărăteasa Irina și fiul ei Constantin au apelat la el, cerându-i sfatul cu pri- 
vire la succesorul său, Pavel le-a recomandat drept cel mai potrivit urmaş pe Tara- 
sie, care la acea vreme era încă mirean. Însă, deşi era mirean, Tarasie era, ca mulţi 
dintre membrii familiilor bizantine de vază, cunoscător în ale teologiei, iar alegerea 
unor mireni competenţi ca episcopi nu era un lucru nemaiauzit în istoria Bisericii. 


Când împăratul şi împărăteasa i-au oferit această însărcinare, Tarasie a refuzat 
multă vreme, considerându-se nevrednic de a primi un asemenea rang. În cele din 
urmă, a cedat insistențelor, însă cu condiţia ca un Sinod Ecumenic să fie convocat 
pentru a rezolva problema ereziei iconoclaste. 


Tarasie a fost repede hirotonit diacon, apoi preot şi în cele din urmă ca episcop. Pe 
25 decembrie 784, episcopul 'Tarasie a fost întronizat ca patriarh al Constantino- 
polului. 


Pe 17 august 786, sinodul a fost convocat în Biserica Sfinţilor apostoli din Con- 
stantinopol pentru a discuta chestiunea iconoclastă. Lucrările au fost însă întrerupte 
de nişte trupe de soldaţi răzvrătiți care i-au alungat pe participanţii la sinod. Abia în 
anul următor, în septembrie 787 a fost convocat din nou sinodul, de data aceasta la 
Niceea. La lucrări au luat parte 367 de episcopi. 


Patriarhul 'Tarasie a prezidat lucrările acestui al VII-lea Sinod Ecumenic, cunoscut 
şi sub numele de „al doilea Sinod de la Niceea”. Sinodul a condamnat icono- 
clasmul și a validat formal practica cinstirii icoanelor. Patriarhul Tarasie a avut o 
poziție moderată faţă de foştii iconoclaști, ceea ce i-a atras criticile Sfântului Teo- 
dor Studitul şi ale sprijinitorilor lui. Cu toate acestea, episcopii care s-au pocăit de 
iconoclasmul lor au fost reprimiţi în Biserică. 

Opt ani mai târziu, în ianuarie 795, Tarasie a fost implicat în divorţul lui Con- 
stantin al VI-lea de soția lui, Maria din Amnia. Pentru a obţine divorţul, împăratul 
Constantin a calomniat-o pe împărăteasa Maria, soția lui şi nepoata Sfântului 
Filaret cel milostiv, pentru a o putea trimite la mănăstire și a se putea căsători cu o 
altă femeie, Teodota, cu care era înrudit. Comunitatea monahală a fost scan- 
dalizată. Patriarhul Tarasie însuşi a refuzat sa recunoască desfacerea căsătoriei 
împăratului, motiv pentru care a căzut în dizgrație. La scurtă vreme însă, Con- 
stantin a fost detronat de mama lui, împărăteasa Irina. 


Patriarhul Tarasie a păstorit Biserica vreme de douăzeci şi patru de ani. A trăit o 
viaţă de nevoință aspră, mulţumindu-se cu puţin. Şi-a cheltuit averile în chip bine 
plăcut lui Dumnezeu, îngrijindu-se să aducă alinare celor bătrâni, nevoiaşi, vădu- 
velor şi orfanilor. De Sfintele Paşti, a slujit el însuşi la masa pe care o pregătise 
pentru săraci. 


A rămas patriarh al Constantinopolului şi în timpul domniei împărătesei Irina și 
apoi al împăratului Nichifor I, slujindu-i cu credință şi înţelepciune pe toți. 


A trecut la Domnul pe 25 februarie 806, la Constantinopol. A fost înmormântat în 
mănăstirea pe care a ctitorit-o pe malul Bosforului. 


Imnografie 


Tropar (glasul al 4-lea): Îndreptător credinţei şi chip blândeților, învăţător înfrâ- 
nării te-a arătat pe tine turmei tale adevărul lucrurilor. Pentru aceasta ai câștigat cu 
smerenia cele înalte, cu sărăcia cele bogate. Părinte ierarhe Tarasie, roagă pe Hri- 
stos Dumnezeu ca să mântuiască sufletele noastre. 


Tropar (glasul al 3-lea) !: Ca o lumină a Duhului ai strălucit, împodobit cu viaţă 
aleasă și îmbrăcat în veșmintele arhieriei. Potolit-ai tulburarea ereziei și stâlp şi te- 
melie a Bisericii te-ai făcut, pentru care lăudăm nevoinţa ta, Sfinte părinte Tarasie. 

Condac (glasul al 3-lea): Ca un soare mare, cu strălucirile dogmelor şi ale minuni- 
lor luminezi totdeauna plinirea lumii, tăinuitorule al celor cereşti, prea fericite Ta- 


rasie. 


Iconografie 


* Tropar tradus din limba engleză 

Potrivit Erminiei lui Dionisie din Furna (ed. Sophia, Bucureşti, 2000, pp. 152, 198, 
220), Sfântul ierarh Tarasie se zugrăveşte ca un bătrân ierarh de statură potrivită, 
palid la față, cu nările late, puţin pleşuv, cu sprâncene groase şi barba stufoasă, 
neagră sau sură şi ascuţită şi chipul vesel. 


Se zugrăveşte şi în icoana Sinodului al VII-lea Ecumenic, alături de împăratul 
Constantin și împărăteasa Irina, împreună cu trimişii papei Adrian 1 al Romei şi cu 
ceilalți sfinți părinți care au luat parte la sinod. 


Casetă de succesiune: Tarasie al Constantinopolului, patriarh al Constantinopolu- 
lui - 784-806 

Precedat de: Pavel al IV-lea 

Urmat de: Nichifor | 


Sursa: 
https://ro.orthodoxwiki.org/Tarasie_al Constantinopolului 

Troparul Sfântului Ierarh Tarasie, Patriarhul 


Constantinopolului - 25 Februarie - Glasul 4 


Îndreptător credinței şi chip 
blândetelor, învățător înfrânârii 
te-a arătat pe tine, turmei tale, 
adevărul lucrurilor. Pentru aceasta 
ai dobândit cu smerenia cele înalte 
şi cu sărăcia cele bogate; Părinte 
Ierarhe Tarasie, roagă pe 

Bucură-te, Sfinte ierarhe Tarasie! 

